Številka: 90000-18/2019-37

Datum: 21. 10. 2019

**MAGNETOGRAMSKI ZAPIS PO ZVOČNEM POSNETKU 8. SEJE MESTNEGA SVETA MESTNE OBČINE LJUBLJANA,**

**ki je potekala v ponedeljek, 21. oktobra 2019 s pričetkom ob 15.30 uri, v Veliki sejni dvorani Mestne hiše, na Mestnem trgu 1, v Ljubljani.**

**GOSPOD ZORAN JANKOVIĆ**

Spoštovane svetnice in svetniki, gospe in gospodje. Pričenjamo z 8. sejo Mestnega sveta Mestne občine Ljubljana. Prisotnih je 36 svetnic in svetnikov. Sklepčni smo. Lahko pričnemo z delom. Lepo prosim, če izključite mobilne telefone, da ne motimo delo mestnega sveta. Prehajamo na predlog dnevnega reda 8. seje Mestnega sveta MOL-a, ki ste ga prejeli s sklicem seje. Po sklicu seje ste prejeli še predlog za razširitev dnevnega reda 8. seje z novo 8. točko – Predlog sklepa o odvzemu statusa grajenega javnega dobra, naštete nepremičnine. Odpiram razpravo o dnevnem redu. Ni razprave. Ugotavljam navzočnost po celotni točki. Rezultat navzočnosti: 23.

G**lasovanje poteka O PREDLOGU SKLEPA za spremembo dnevnega reda: Mestni svet Mestne občine Ljubljana sprejme Predlog, da se predlagani dnevni red 8. seje Mestnega sveta razširi z novo 8. točko z naslovnom Predlog sklepa o odvzemu statusa grajenega javnega dobra na nepremičninah ID znak: parcela 1722 428/57, parcela 1722 477/1511, parcela 1722 705/87, parcela 1723 1870/37, parcela 1723 1916/5, parcela 1723 1944/13, parcela 1723 1945/5, parcela 1723 2004/55, parcela 1723 2004/57, parcela 1723 2004/58, parcela 1723 2166/32, parcela 1723 2420/18.**

**Lepo prosim za vaš glas.**

**33 ZA**

**0 PROTI.**

**Glasujemo O PREDLOGU dnevnega reda: Mestni svet Mestne občine Ljubljana sprejme Predlog dnevnega reda 8. seje Mestnega sveta skupaj s spremembo.**

**Prosim za vaš glas.**

**33 ZA**

**0 PROTI.**

Hvala lepa, sprejeto.

**AD 1. POTRDITEV ZAPISNIKA 7. SEJE IN 2. IZREDNE SEJE MESTNEGA SVETA MESTNE OBČINE LJUBLJANA**

Prehajamo na potrditev zapisnikov 7. seje in 2. izredne seje Mestnega sveta Mestne občine Ljubljana. Odpiram razpravo o zapisnikih. Ni. Ugotavljam navzočnost po celotni točki: 33.

**Glasovanje poteka O PREDLOGU SKLEPA: Mestni svet Mestne občine Ljubljana potrdi Zapisnik 7. seje Mestnega sveta Mestne občine Ljubljana z dne 23. septembra 2019.**

**Prosim za vaš glas.**

**39 ZA**

**0 PROTI.**

**Glasovanje poteka O PREDLOGU SKLEPA: Mestni svet Mestne občine Ljubljana potrdi Zapisnik 2. izredne seje Mestnega sveta Mestne občine Ljubljana z dne 23. septembra 2019.**

**Prosim za vaš glas.**

**37 ZA**

**0 PROTI.**

Hvala, sprejeto.

Gremo na 2. točko.

**AD 2. VPRAŠANJA IN POBUDE SVETNIC IN SVETNIKOV TER ODGOVORI NA VPRAŠANJA IN POBUDE SVETNIC IN SVETNIKOV**

Gradivo ste prejeli po sklicu seje. Pisnega vprašanja z zahtevo za ustno postavitev ni poslal nihče. Vprašanja in pobude so poslali gospod Stariha glede odstranitev objektov za oglaševanje, kolesarske povezave med Slovensko cesto in Barjansko cesto, otroško igrišče v Nadgorici. Gospod Minodraš glede pogodb nad 1000 evri. Svetniški klub SD glede urbanega čebelarjenja, revitalizacije degradiranih območij. Gospod Matić glede postavitve ogledal v Bleiweisovem podhodu, odkup umetnin za darila prijateljskim mestom v tujini, terjatev javnih podjetij MOL do družbe Electa. Svetniški klub Levica glede novoletnega ognjemeta, betoniranja poti v parku Zvezda, poslovanja Energetike s podjetji družine Janković, parkirne in prometne problematike v Savskem naselju. Gospa Honzak glede oddajanja nepremičnin preko Airbnb-ja. Gospa Babnik glede širokopasovnega interneta v ČS Sostro), gospa Vrečko glede poimenovanja ulic in trgov po ženskah, postavitve ogledal v Bleiweisovem podhodu. Gospod Jožef Horvat glede javne razsvetljave in asfaltiranja dela ceste v Črnučah, hitrostnih ovir v Črnučah. Svetniški klub NSi glede odvzema koncesije Lekarni Bitenc. Gospod Logar glede izgradnje kanalizacijskega zbiralnika C0. Prejeli ste tudi odgovore na vprašanja iz 7. seje mestnega sveta.

**AD 3. POROČILO ŽUPANA**

Imate gor navedeno za čas od 23. 9. do 21. 10., aktualno dogajanje v mestni občini. 23. smo obeležili 70. obletnico Lekarne Ljubljana. 23. sem se udeležil srečanja Izvršnega Odbora UEFE. 24. septembra je na GR potekalo Letno srečanje uporabnikov Zavoda za oskrbo na domu. 24. septembra smo se na Trgu Republike udeležili festivala UEFA nogomet v šolah. 25. septembra smo z otvoritvijo razstave obeležili tri stoletja stolpne ure na Mestni hiši. 26. septembra smo odprli doprsni kip dr. Mihe Pogačnika, starostne slovenskega planinstva. 26. septembra smo obeležili Viški dan sosedov, dan ČS Črnuče, 3. oktobra pa dan ČS Trnovo. 26. septembra smo obeležili evropski dan brez smrtnih žrtev v cestnem prometu. 27. 9. smo se udeležili trgatve v grajskem vinogradu. 27. 9. potekala Evropska noč raziskovalcev. 28. 9. svetovni dan srca. 30. septembra smo na Kongresnem trgu sprejeli naše vrhunske športnike, ki so osvojili medalje: kajakašico Terčelj, kajakaša Žnidarčiča, kanuista Božiča, kolesarja Rogliča in Pogačarja ter odbojkarje Slovenske odbojkarske reprezentance. 30. 9. smo v šolskem parku OŠ Jožeta Moškriča posadili spominsko drevo v počastitev svetovnega Dneva miru. Konec septembra smo v Albanijo, ki jo je prizadel potres poslali humanitarno pomoč. 1. oktobra smo na Kongresnem trgu pozdravili letošnje bruce. 1. oktobra smo dosegli nov dnevni rekord izpostoj koles iz samopostrežnega sistema BicikeLJ. Zabeležili smo kar 6.336 izposoj. Od 1. do 3. 10. je potekal zelo uspešno že 19. festival za tretje življenjsko obdobje. Od 1. do 20. oktobra je 38 ljubljanskih osnovnih šol sodelovalo v ozaveščevalno-zbiralni akciji odpadnih prenosnih baterij in akumulatorjev Prinesi stare baterije. V začetku oktobra smo postali prvo mesto na svetu z mobilnimi UNICEF-ovimi Varnimi točkami. Varne točke so tako postali vsi avtobusi LPP-ja. V začetku oktobra smo ob Gozdarskem inštitutu uredili novo pešpot. 3. in 4. oktobra je na Ljubljanskem gradu potekal že 9. Ljubljana Forum, katerega osrednja tema je bila trajnostna, pametna in vključujoča prihodnost mest. Imeli smo tudi okrogli mizo županov JV Evrope. V Kinodvoru je potekala mednarodna konferenca Ženske v kinu. V Živalskem vrtu smo obeležili svetovni dan živali in mednarodni dan oskrbnikov živali. Potekal je tudi hackathon Moja varnost in mobilnost, katerega cilj je pridobivanje idej in digitalnih rešitev s področja varnosti in mobilnosti. 9. oktobra na Stritarjevi v projektu Applause organizirali 2. festival uporabe invazivnih tujerodnih rastlin. Svetovni dan duševnega zdravja smo obeležili. Imeli smo dneve Varaždinske županije, kjer smo se srečali z županom Radimirjem Čačićem. 40. Tek na Šmarno goro. Temeljni kamen za novo trgovino Ikea, ki bo njihova najbolj trajnostna trgovina, ena od redkih, ki jih ima Ikea v centru mesta oziroma v bližini centra. 18. oktobra so družbeniki soglasno na seji skupščine Javnega holdinga Ljubljana sprejeli poročilo o polletnem poslovanju Javnega holdinga Ljubljana in družb v skupini ter imenovali člane nadzornega sveta Javnega holdinga za novo mandatno obdobje. Negativni poslovni izid sta izkazali družbi JP VOKA SNAGA 655.000, LPP 748.000. Matična družba Javni holding pa je prvo polletje zaključila s pozitivnim poslovnim izidom v višini 234.000 in družba Energetika 1.266.000. Ocena je, da bo celotna skupina letošnje leto zaključila s pozitivnim poslovnim izidom. Družbe so v prvih 6. mesecih v investicijske projekte vložile 11.4 milijona lastnih sredstev. Glavnine investicijskih projektov pa bodo izvedene v drugi polovici leta. Družbeniki so na seji imenovali člane nadzornega sveta družbe Javni holding za novo mandatno obdobje. Skladno z Družbeno pogodbo o ustanovitvi Javnega holdinga Ljubljana ima nadzorni svet družbe osem članov. Pet članov nadzornega sveta imenuje skupščina na predlog Mestne občine Ljubljana, tri člane nadzornega sveta pa na usklajen predlog manjšinskih družbenikov. Na predlog družbenika Mestne občine Ljubljana so bili v nadzorni svet družbe za novo mandatno obdobje in ponovno imenovani štirje člani tekočega mandata in sicer Jadrnka Dakić, Urša Otoničar, Vasja Butina in Miha Butara, poleg navedenih pa je bila v nadzorni svet družbe na predlog Mestne občine Ljubljana imenovana še Jelka Žekar. Na usklajen predlog manjšinskih družbenikov so bili v nadzorni svet družbe imenovani Mateja Tavčar, občina Dobrova – Polhov Gradec, Darko Jurca, občina Brezovica in Sanja Malej, občina Medvode. Imenovani mandat nastopijo 17. decembra letos. V nadaljevanju je zasedal tudi Svet ustanoviteljev. Vsi sklepi so bili soglasno sprejeti. 18. oktobra smo odprli cesto Dolgo Brdo. 19. oktobra je v Lutkovnem gledališču potekal dogodek »Noben me ne razume«. Do 31. oktobra poteka kampanja Smeti so strašnejše kot se zdi. Do 3. novembra v Zgodovinskem atriju v Mestni hiši na ogled razstava 8 desetletij našega zlatega konjenika Miroslava Cerarja, lepo vabljeni. In do 3. novembra v Steklenem atriju Mestne hiše na ogled razstava Zavest v prostoru, prostor v zavesti. Do 6. novembra je v Galeriji Kresija na ogled razstava Igriva arhitektura, 10 let. Še mednarodno sodelovanje. 30. septembra smo v Nanteru na evropskem kongresu forum za osnovno zdravstveno oskrbo. V Gradcu na konferenci CIVITAS Forum. V Helsinkih Evropska prestolnica pametnega turizma smo prejeli priznanje za najboljšpe evropsko mesto na področju digitalnih rešitev. In oktobra je v Baru, v Črni gori MGLC prejel nagrado Živa za odprtost in pozornost do obiskovalcev. Nagrado, za katero se je potegovalo kar 25 finalistov je podelilo mednarodna žirija Evropske muztejske akademije in Foruma slovanskih kultur. Gostili smo županjo Celovca, veleposlanico Belorusije, veleposlanika Bolgarije, veleposlanika Repulike Češke, delegacijo ravnateljev iz Estonije. In še sporočilo za Mestni svet. Do včeraj, 20. oktobra je bil čas za oddajo pobud in predlogov za spremembo in dopolnitev Občinskega podrobnega načrta MOL, na podlagi katerih bomo pripravili dopolnjeni osnutek četrtih sprememb in dopolnitev. Sledila bo javna razgrnitev, zbrane pripombe na razgrnjene vsebine bomo preučili in smiselno vključili v predlog četrtih sprememb in dopolnitev OPN MOL ID, ki ga bo nato obravnaval Mestni svet. S tem tudi to točko. Gremo na točko 4.

**AD 4. KADROVSKE ZADEVE**

Gradivo ste prejeli. Prosim gospoda Čerina, da poda uvodno obrazložitev.

**GOSPOD ALEŠ ČERIN**

Hvala lepa. Cenjene kolegice in kolegi. Komisija vam v presojo predlaga 6 sklepov in 1 mnenje. Naj vam povem, da med sklepi sta tudi priloga za ponovno imenovanje direktorja Festivala Ljubljana in Muzeja in galerij mesta Ljubljana gospoda Brleka in gospoda Peršina. Ne glede na to, da sta bila edina prijavljena na te dva razpisa zaradi česar nista nič kriva onadva in tut nič slabša nista zaradi tega se je komisija odločila, da oba povabi na razgovor in smo tudi ta razgovor z njima imela. Predlagam, da sklepe sprejmemo. Hvala lepa.

**GOSPOD ZORAN JANKOVIĆ**

Hvala lepa. Gremo na prvi sklep. Predlog sklepa oimenovanju članic Nadzornega sveta Javnega podjetja Ljubljanska parkirišča in tržnice. Razprava. Ni razprave. Ugotavljam navzočnost po celotni točki. Rezultat navzočnosti: 35.

**Glasujemo O PREDLOGU SKLEPA: v Nadzorni svet Javnega podjetja Ljubljanska parkirišča in tržnice se imenujeta Mojca Lozej in Julijana Žibert. Mandat imenovanih traja 4 leta in prične teči z 31. 12. 2019.**

**GOSPA MAG. MOJCA LOZEJ**

Jaz bi sam rada obvestila vse prisotne, da se bova z gospo Žibert pri tej točki, ne bova glasovali no, se bova vzdržali glasovanja. Hvala.

**GOSPOD ZORAN JANKOVIĆ**

Hvala lepa.

**Prosim za vaš glas.**

**22 ZA**

**10 PROTI.**

Sprejeto.

Gremo na drugi Predlog Sklepa o imenovanju članic Nadzornega sveta Žale Javno podjetje.

Razprava prosim. Ni razprave. Glasovanje poteka o predlogu. Izvolte Dunja Kosmač Piškur.

**GOSPA DUNJA PIŠKUR KOSMAČ**

Ja, obveščam, da tudi dr. Marta Bon in jaz ne bova glasovali v zvezi s to točko, da se izločava.

**Glasovanje poteka O PREDLOGU SKLEPA: v Nadzorni svet Žale Javno podjetje d. o. o. se imenujeta dr. Marta Bon in Dunja Piškur Kosmač. Mandat imenovanih traja 4 leta in začne teči s 1. 1. 2020.**

**Prosim za vaš glas.**

**22 ZA**

**12 PROTI.**

Sprejeto.

Gremo na tretji predlog sklepa o prenehanju mandata in imenovanju nadomestnega predstavnika delavcev javnega zavoda Živalski vrt Ljubljana v Svet zavetišča za zapuščene živali. Razprava prosim. Ni razprave.

**Glasovanje poteka O PREDLOGU SKLEPA: Barbari Mihelič preneha mandat članice Sveta Zavetišča za zapuščene živali. V Svet Zavetišča za zapuščene živali se za predstavnika delavcev zavoda imenuje Pavel Kvapil. Mandat imenovanega je vezan na mandat sveta zavetišča.**

**Prosim za vaš glas.**

**41 ZA**

**0 PROTI.**

Gremo na četrti predlog sklepa o prenehanju mandata in imenovanju nadomestnega predstavnika Mestne občine Ljubljana v Svet Srednje trgovske šole. Razprava prosim. Ni razprave.

**Glasujemo O PREDLOGU SKLEPA: Jasni Dolinar preneha mandat članice Sveta Srednje trgovske šole. V Svet Srednje trgovske šole se za predstavnika MOL imenuje Jan Šabić. Mandat imenovanega je vezan na mandat sveta šole.**

**Prosim za vaš glas.**

**39 ZA**

**0 PROTI.**

Sprejeto.

Gremo na peti predlog mnenja h kandidaturi za ravnatelja Osnovne šole Zalog. Razprava prosim. Ni.

**Glasujemo O PREDLOGU MNENJA: Andreju Krumpaku se da pozitivno mnenje h kandidaturi za ravnatelja Osnove šole Zalog.**

**Prosim za vaš glas.**

**39 ZA**

**0 PROTI.**

Srečno.

Gremo na naslednji predlog sklepa o imenovanju direktorja Javnega zavoda Festival Ljubljana. Razprava posim. Ni razprave.

**Glasovanje poteka O PREDLOGU SKLEPA: za direktorja Javnega zavoda Festival Ljubljana se imenuje Darko Brlek. Mandat imenovanega traja 5 let.**

**Prosim za vaš glas.**

**25 ZA**

**3 PROTI.**

Sprejeto.

In gremo na sedmi predlog sklepa o imenovanju direktorja Javnega zavoda Muzej in galerije mesta Ljubljana. Razprava prosim. Ni razprave.

**Glasovanje poteka O PREDLOGU SKLEPA: za direktorja Javnega zavoda Muzej in galerije mesta Ljubljana se imenuje Blaž Peršin. Mandat imenovanega traja 5 let.**

**Prosim za vaš glas.**

**37 ZA**

**0 PROTI.**

Sprejeto.

S tem smo tudi to točko zaključili. Lepa hvala. Vsem želim dobro delo.

Gremo na točko 5.

**AD 5. A) PREDLOG ODLOKA O REBALANSU PRORAČUNA MESTNE OBČINE LJUBLJANA ZA LETO 2019**

**B) PREDLOG SKLEPA O SPREMEMBAH SKLEPA O NAČRTU RAVNANJA Z NEPREMIČNIM PREMOŽENJEM MESTNE OBČINE LJUBLJANA V VREDNOSTI NAD 200.000 EVROV ZA LETO 2019**

**C) PREDLOG SKLEPA O SPREMEMBI SKLEPA O DOLOČITVI SKUPNE VREDNOSTI PRAVNIH POSLOV NEPREMIČNEGA PREMOŽENJA, KI JIH LAHKO SKLEPA MESTNA OBČINA LJUBLJANA V LETU 2019**

Prehajamo najprej na obravnavo točke:

**A) PREDLOG ODLOKA O REBALANSU PRORAČUNA MESTNE OBČINE LJUBLJANA ZA LETO 2019**

Gradivo ste prejeli s sklicem seje, po sklicu ste prejeli poročila naslednjih odborov: Odbora za predšolsko vzgojo in izobraževanje, Odbora za gospodarske javne službe in promet, Odbora za zaščito, reševanje in civilno obrambo. Odbora za lokalno samoupravo, Odbora za zdravje in socialno varstvo. Odbora za varstvo okolja, Odbora za ravnanje z nepremičninami, Odbora za stanovanjsko politiko, Odbora za finance. Prosim gospo Bistan, da poda uvodno obrazložitev.

**GOSPA SAŠA BISTAN**

Hvala za besedo. Spoštovane svetnice in svetniki. Spoštovani župan, podžupanji in podžupani. Sodelavci. Rebalans številka II za leto 2019 je planiran v višini 396,6 milijonov evrov in je nižji od sprejetega proračuna za 19,6 milijonov evrov. Tako so prihodki predvideni v višini 386,2 milijona evrov, odhodki pa v višini 380 milijonov evrov. Pri dohodnini smo upoštevali povprečnino 573,50 evrov, to znese 141,6 milijonov evrov. Po Zakonu o glavnem mestu Republike Slovenije je načrtovan prihodek v višini 14,3 milijone evrov. Nadomestilo za uporabo stavbnega zemljišča je načrtovano v višini 59,1 milijon evra oziroma 1,1 milijon evrov več kot v sprejetem proračunu. Poslovni najemi so predvideni v višini 15,6 milijonov evrov. Komunalni prispevek investitorjev je načrtovan v višini 49 milijonov oziroma 8 milijonov evrov manj, ker se začetek posameznih gradenj zainteresiranih investitorjev premika v prihodnja leta. Prejete donacije so načrtovane v višini 4,5 milijonov evrov oziroma 742.000 evrov več kot v sprejetem proračunu. Ker je dodano planirano sofinanciranje Eko sklada za Osnovno šolo Vižmarje, ki smo ga že tudi prejeli. Zahtevek za sofinanciranje avtobusov v višini 3,4 milijone evrov je bil odobren s strani Eko sklada in čakamo na izplačilo. Prihodki od države so predvideni v predlogu rebalansa v višini 6,5 milijonov evrov, kar je za 2,8 milijonov evrov manj kot ob sprejetem proračunu. Prihodki iz Evropske unije pa so predvideni v višini 19,6 milijonov evrov oziroma 16 miljonov manj kot v sprejetem proračunu. Razlog za zmanjšanje je usklajevanje dinamike gradnje posameznih projektov in investicij. Kapitalski transfer Javnemu stanovanjskemu skladu je planiran v enaki višini, 4,7 milijone evrov in Tehnološkemu parku v višini 0,5 milijona evrov. Tudi zadolževanje je ostalo nespremenjeno 10 milijonov evrov, odplačilo dolga pa bo še vedno presegalo zadolževanje in sicer je načrtovano v višini 12 milijonov. Stanje zadolženosti na dan 30. 9. 2019 je bilo 86,5 milijonov evrov. Glavni razlog za predlagani rebalans je uskladitev financiranja projektov glede na dinamiko izgradnje in vključitev novih projektov v proračun. Največje povečanje v rebalansu je razvidno pri Oddelku za predšolsko vzgojo in izobraževanje za 8 miljonov evrov in pri Sekretariatu mestne uprave za projekt EOL za slabe 4 milijone evrov. Torej skupaj 12 milijonov evrov je več namenjenih za investicije v šole in vrtce. Največje zmanjšanje pa je razvidno pri Oddelku za gospodarske dejavnosti in promet za 23 milijonov evrov in pri Službi za razvojne projekte in investicije za slabe 5 milijonov evrov. Kot sem prej rekla zaradi usklajevanja dinamike gradnje posameznih investicij. Hvala.

**GOSPOD ZORAN JANKOVIĆ**

Hvala lepa. Prosim gospo mag. Lozej, da poda stališča Odbora za finance.

**GOSPA MAG. MOJCA LOZEJ**

Hvala lepa za besedo. Odbor za finance na 5. seji odbora obravnaval gradivo, obravnaval poročila delovnih teles in sprejel naslednji sklep. Odbor za finance podpira sprejem Predloga Odloka o rebalansu proračuna Mestne občine Ljubljana za leto 2019. Hvala.

**GOSPOD ZORAN JANKOVIĆ**

Hvala lepa. Gospod Sedmak stališče Statutarno pravne komisije.

**GOSPOD MARJAN SEDMAK**

Hvala za besedo, lep pozdrav. Statutarno pravna komisija ni imela pripomb pravne narave. Bi pa rad nekaj pojasnu najprej. So me mnogi spraševal zakaj to obredno ponavljanje, da nimamo pripomb. Statutarno pravna komisija je namreč edino telo, ki lahko svoje pripombe daje do zadnjega trenutka in zato nas mora pač predsedujoči oziroma župan v tem primeru to seveda pri vsaki točki vprašat ali imamo še kakšno pripombo. Tko, da zdej pa veste zakaj. Hvala.

**GOSPOD ZORAN JANKOVIĆ**

In nimate. Hvala lepa. Razprava. Gospa Sever. Sej bi bil presenečen, da se ne bi javila. Dobrodošla, izvolite.

**GOSPA KSENIJA SEVER**

Spoštovani gospod župan. Hvala za besedo. Lep pozdrav vsem prisotnim v dvorani. Naj najprej pogledam na prihodkovno stran, kjer je rebalans proračuna načrtovan v višini 386,2 milijona evrov, tukaj me zmoti znatno zmanjšanje koriščenja sredstev iz Evropske unije in državnega proračuna in sicer od prvotno načrtovanih 52,5 milijona je sedaj le 26 milijonov, kar pomeni več kot 100% manj. Ker se ta sredstva koristijo v določeni časovnici perspektivi gre za več projektov upam, da se bodo odobrena sredstva v roku počrpala, saj so tudi v proračunu do leta 2021 predvidena. Na odhodkovni strani pa je na investicijskih odhodkih na kontu 42 od prvotnih 170 milijonov prvi rebalans 149 milijonov evra, sedaj le 120,5 milijona evrov. Tukaj pa bom omenila posamezne postavke investicije, ki so prenešene v naslednja leta pa pomenijo za prebivalce Ljubljane dodatno kakovost bivanja v svoji četrtni skupnosti. Na kontu 45193 se sredstva znižujejo za 408.000 evrov. Obrazložitev – projekt zamenjave tekočih stopnic v Plavi laguni se prestavlja v naslednje leto je za mene pavšalen. Komisija za pobude občanov je prejela odgovor pristojnega oddelka MOL, da bo projekt v 2019 izveden in celo pooblastila MOL za izvedbo in odločanje v postopku javnega naročanja z dne 13. 2. 2019, s številko javnega naročila, ki je bilo v pripravi. Do danes javno naročilo še ni oddano, sredstva pa se prenašajo v drugo leto. Je kdo odgovoren, da od februarja 2019 ni delo opravljeno? Takih postavk, ki so pavšalno obrazložene je veliko, kot na primer zaradi spremenjene dinamike izvedbe projektov in tako dalje. Večkrat je bilo na sejah zaprošeno za podrobnejše obrazložitve. Prav tako se zopet prenaša v naslednje leto postavitev proti poplavnih zapornic na območju Ilovice, veliko protipoplavnih ukrepov, ki so že v planu od leta 2014 tudi še ni sprovedenih, sredstva pa se z rebalansom zmanjšujejo. Sredstva, investicijsko vzdrževanje in obnovo cest na območju MOL se znižajo za okoli milijon evrov. Obrazložitev usklajeno z dejansko realizacijo. V nadaljevanju pa piše, da so v tej postavki nujne sanacije zaradi dotrajanosti, poškodb in tako dalje. V MOL, predvsem v četrtnih skupnostih izven središča mesta pa je še veliko cest, ki so potrebne obnove. Seštevki takih malih investicij so zajeti torej v zmanjšanju na kontu 42 od sprejetega proračuna 170 milijonov do veljavnega 120 milijonov evrov. Opažam pa, da se povečujejo zneski za delovno uspešnost, kar nimam nič proti, saj ljudje morajo biti plačani samo, če projekti niso izvedeni oziroma ali dobijo ta sredstva ljudje na oddelkih, kjer je delo tudi realizirano. Ne spreminja pa se s tem rebalansom presežek prihodkov nad odhodki v višini 6.301.000 evrov in sicer že dvakrat je planiran v popolnoma isti višini. Če mi dovolite še par besed o zadolževanju oziroma o spremembi 25. člena, ki omogoča večjo zadolžitev javnim podjetjem. V skupnem znesku 133,6 milijonov evra, kar pa sedaj v obrazložitvi nismo nič slišali. Največja zadolžitev MOL in podjetij skupaj govorim skupaj, kajti javna podjetja, Holdingi so v lastništvu MOL, pa tudi MOL ima tam svoje predstavnike, ki jih nadzorujejo je bila leta 2012 skupaj 188 milijonov evrov. Če pride sedaj do realizacije te nove zadolžitve bo Ljubljana drugo leto zadolžena okoli 256 milijonov evrov. Hvala.

**GOSPOD ZORAN JANKOVIĆ**

Jaz mislim, da je prov, da vam odgovarjam no, če ste tok prijazni vsi skupi. Jaz sem si nekaj pisu pa bom probu odgovort zlo na hitr ne. Najprej zmanjšanje koriščenja sredstev Evropske unije vse drugo zastopim razen tega. Tle bi moral bit tih ne, ker dobr veste ne, da je glavni razlog za to, da se ne koristijo sredstva prav SDS, govorim o kanalu C0, kjer vaš član postavlja se ali pa se uleže v bager ne. Zdej smo dobil sodno začasno odredbo ne, da morjo odstrant to. Stopnišče v Plavi laguni je dejstvo kar ste rekl, vi veste, da je zemljišče neurejeno. Dobili smo zdej edinega možnega izvajalca Schindler, z njem tečejo pogajanja, ker je cena previsoka. Bo se začelo letos delat. Zapornica na Ilovici, vode ureja ne skupaj z državo. Projekt teče. Zakaj niso še začeli ne znam povedat, je pa ta projekt se bo naredil, ko se bo drugo leto začela delat Ižanska cesta z vsem prepustnicami. Potem pravite, da se vrednost oziroma znižuje za ceste, to je sam dejansko stanje. To bi vam rad povedu, da v tem mandatu bomo naredili iz projekta aglomeracije evropska sredstva 261 cest, kar pomeni od 1626 cest delamo 261 cest. Not vsa infrastruktura in potem cela preplastitev in pa 40 cest delamo iz evropskih sredstev na področju sprememb kolesarskih stez. Delovnih uspešnosti se ne sme planirat, je po tem kar ostane, če ostane in če smo uspešni. In pa to, kar ste rekla zdej zadolžitev ne, še dodatnih 120 milijonov, zadolžena je Energetika za te plinsko parne turbine, s tem bomo zamenjal 86% premoga tako, da bomo imeli na plin. Dobivamo od države 200 milijonov v 10 letih kot tisti, ki gremo na energijo, ki je primerna, to je že agencija v Mariboru dala soglasje. In obrestna mera je 1,75 in, če že govorimo o tem kaj je mestna občina zadolžena, jaz se strinjam, da skup seštejemo samo treba je tu pri holdingu vzet sam naših 88%, pol morte tut upoštevat prihodke, ki jih ima holding. Če govorimo potem o razmerju kot takem. Jaz mislim, da sem vsaj v grobem odgovoru tist, kar je ne. Gospod Jakopovič, izvolte.

**GOSPOD MILAN JAKOPOVIČ**

Hvala lepa. V bilanci odhodkov nas preseneča predlagano visoko povišanje kazni in odškonine. Konto kazni in odškodnine. Za skoraj 1 milijon in sicer na višino 2.296.000 in nekaj. V opisnem opisu konta izdatki za blago in storitve ni niti z besedo opisano za kakšen namen gre in katere kazni in odškodnine sodijo v to skupino stroškov. Po brskanju smo konte kazni in odškonine našli pri naslednjih proračunskih uporabnikih. Pri Oddelku za ravnanje z nepremičninami zasledimo postavko postopki po Zakonu o izvrševanju kazenskih sankcij in zakonov o denacionalizaciji, kjer se sredstva povečujejo za 900.000 evrov in sicer na 1.800.000. Za zagotovitev sredstev za poravnavo obveznosti po pravnomočni sodbi okrožnega sodišča v Ljubljani, po kateri je občina dolžna plačati odškodnino skupaj z zamudnimi obresti. Za takšno višino bi pričakovali obširnejše pojasnilo za kakšno sodbo gre in kdo je upravičenec? Naslednje kazni najdemo pri postavki urejanje občinskih zemljišč 255.000 evrov za izplačila odškodnin po dolgotrajnih sodnih postopkih na podlagi Zakona o denacionalizaciji. Prav tako so odškodnine predvidene tudi pri postavki parkirne površine MOL v višini 341.574 evrov, kjer tudi ni niti z besedo omenjeno za kakšne odškodnine gre. Zdej poznamo več vrst odškodninskih odgovornosti, zato bi za razumevanje pričakovali podrobnejši opis za katere odškodninske odgovornosti Mestne občine Ljubljana gre v teh primerih? Za odškodninske zahtevke sta tudi v proračunih za naslednji dve leti planirali visoke zneske zato lepo prosimo za podrobnejše pojasnilo. Hvala.

**GOSPOD ZORAN JANKOVIĆ**

Zelo enostavno. Lahko bi tudi napisal ne ampak tisto ta prvo, kar ste omenu se postopek že dolgo vleče ne, gre za Kolizej ne, nažalost ne. Nimamo nič ne s tem in smo zdej, družina si je najdla zelo daleč od Evrope, dobil so na sodišču in smo plačal kot tako ne tko da. Ugotavljam navzočnost po celotni točki. Obrazložitev glasu? Bo. Sam, da ugotovim rezultat navzočnosti lepo prosim. Rezultat navzočnosti: 39. Obrazložitev glasu gospa Honzak, izvolte.

**GOSPA URŠKA HONZAK**

Hvala za besedo. Iz rebalansa je kot smo dans že slišal razvidno precejšnje zmanjšanje sredstev iz Evropske unije, kar je v bistvu škoda, ker gre za to tudi manj za investicije, s katerimi se mestna občina sicer rada hvali. V svetniškem klubu Levica sicer podpiramo ponovno povečanje sredstev za investicije na področju predšolske vzgoje in izobraževanja vendar, kot smo že večkrat izpostavili nismo sodelovali pri pripravi proračuna, tudi nismo podprli odloka, prvega Odloka o rebalansu proračuna, zato tudi tega ne bomo podprli. Hvala.

**GOSPOD ZORAN JANKOVIĆ**

Izvolte gospod Horvat.

**GOSPOD IGOR HORVAT**

Najlepša hvala za besedo. Jaz tut tega rebalansa proračuna ne morem podpreti. Namreč Ljubljančani so nam plačali bistveno več kokr smo planiral ne, davčni prihodki so višji za 5.300.000, globe, kazni in takse so višje skoraj za 0,5 milijona, ki so nam jih plačal--

**GOSPOD ZORAN JANKOVIĆ**

Samo tisti, ki narobe parkirajo.

**GOSPOD IGOR HORVAT**

--ja, ja, se strinjam s tem ne, samo s tem, da potem znižujemo proračun in se opravičujemo, da smo dobili 15 milijonov nižje prihodke iz kohezijskega sklada, da povečujemo sredstva za delovno uspešnost skoraj za 300.000 evrov, da povečujemo kazni in odškodnine, ki jih mi plačamo skoraj milijon evrov jaz pač tega proračuna tega rebalansa ne morem--

**GOSPOD ZORAN JANKOVIĆ**

Tut nisem pričakoval. Ni treba.

**GOSPOD IGOR HORVAT**

--podpret. Hvala za pozornost.

**GOSPOD ZORAN JANKOVIĆ**

Hvala lepa za prijaznost.

**Glasovanje poteka O PREDLOGU SKLEPA A): Mestni svet Mestne občine Ljubljana sprejme Predlog Odloka o rebalansu proračuna Mestne občine Ljubljana za leto 2019.**

Kot vedno bomo prevzeli odgovornost tisti, ki vemo kako je treba vodit upravo.

**Prosim za vaš glas.**

**24 ZA**

**11 PROTI.**

Sprejeto.

Gremo na točko b.

**B) PREDLOG SKLEPA O SPREMEMBAH SKLEPA O NAČRTU RAVNANJA Z NEPREMIČNIM PREMOŽENJEM MESTNE OBČINE LJUBLJANA V VREDNOSTI NAD 200.000 EVROV ZA LETO 2019**

Gradivo ste prejeli, prejeli ste poročilo pristojnega odobra. Prosim gospo Remih za uvodno obrazložitev.

**GOSPA SIMONA REMIH**

Hvala za besedo. Spoštovani, spoštovane svetnice, spoštovani svetniki, spoštovani župan, podžupanja in podžupani. Mestnemu svetu v sprejem predlagamo Sklep o spremembah in dopolnitvah sklepa o načrtu ravnanja z nepremičnim premoženjem MOL v vrednosti nad 200.000 evrov za leto 2019. V letnem načrtu ravnanja z nepremičnim premoženjem MOL nad vrednostjo 200.000 evrov tako načrtujemo. Pridobivanje nepremičnega premoženja MOL v orientacijski vrednosti 2.117.423,66 evrov in razpolaganja z nepremičnim premoženjem MOL v orientacijski vrednosti 50.369.469,60 evrov. Hvala lepa.

**GOSPOD ZORAN JANKOVIĆ**

Hvala lepa. Gospa Žekar, stališče odbora.

**GOSPA JELKA ŽEKAR**

Odbor za ravnanje z nepremičninami je obravnaval predlog sklepa in predlaga Mestnemu svetu, da ga potrdi.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Ni pripomb pravne narave.

**GOSPOD ZORAN JANKOVIĆ**

Hvala lepa. Razprava. Ni razprave.

**Glasovanje poteka O PREDLOGU SKLEPA B): Mestni svet Mestne občine Ljubljana sprejme Predlog Sklepa o spremembah Sklepa o Načrtu ravnanja z nepremičnim premoženjem Mestne občine Ljubljana v vrednosti nad 200.000 evrov za leto 2019.**

**Prosim za vaš glas.**

**26 ZA**

**0 PROTI.**

Sprejeto. Hvala lepa.

Gremo na tretji del.

**C) PREDLOG SKLEPA O SPREMEMBI SKLEPA O DOLOČITVI SKUPNE VREDNOSTI PRAVNIH POSLOV NEPREMIČNEGA PREMOŽENJA, KI JIH LAHKO SKLEPA MESTNA OBČINA LJUBLJANA V LETU 2019**

Gradivo ste prejeli, prejeli ste poročilo pristojnega odbora. Gospa Remih, nazaj. Pa še tale del.

**GOSPA SIMONA REMIH**

Lepo pozdravljeni še enkrat. Na podlagi Zakona o stvarnem premoženju države in samoupravnih lokalnih skupnosti in Statuta Mestne občine Ljubljana Mestnemu svetu predlagamo v sprejem Sklep o spremembi Sklepa o določitvi skupne vrednosti pravnih poslov nepremičnega premoženja, ki jih lahko sklepa Mestna občina Ljubljana v letu 2019, na podlagi katerega lahko MOL v primeru spremenjenih prostorskih potreb, ki jih ni bilo mogoče določiti ob pripravi načrta ravnanja ali ob nepredvidljivih okoliščinah na trgu, ki narekujejo hiter odziv sklepa pravne posle, ki niso predvideni v veljavnem načrtu ravnanja z nepremičnim premoženjem v skupni vrednosti, ki je določena s predlaganim sklepom in znaša 88.804.583,98 evra. Mestni svet MOL tako določi odstotek vrednosti pravnih poslov nepremičnega premoženja v vrednosti 20% od skupne vrednosti vseh teh predlaganih pravnih poslov. V letu 2019 znaša vrednost pravnih poslov ravnanja z nepremičnim premoženjem 17.760.916,80 evrov. Hvala lepa.

**GOSPOD ZORAN JANKOVIĆ**

Prosim gospo Žekar za stališče odbora.

**GOSPA JELKA ŽEKAR**

Tudi predlagani predlog sklepa smo obravnavali na odboru in enako kot prejšnjega predlagamo Mestnemu svetu, da ga sprejme. Hvala.

**GOSPOD ZORAN JANKOVIĆ**

Gospod Sedmak.

**GOSPOD MARJAN SEDMAK**

Hvala, nobenih pripomb pravne narave.

**GOSPOD ZORAN JANKOVIĆ**

Razprava. Ni.

**Glasovanje poteka O PREDLOGU SKLEPA C): Mestni svet Mestne občine Ljubljana sprejme Predlog Sklepa o spremembi Sklepa o določitvi skupne vrednosti pravnih poslov nepremičnega premoženja, ki jih lahko sklepa Mestna občina Ljubljana v letu 2019.**

**Prosim za vaš glas.**

**25 ZA**

**0 PROTI.**

Sprejeto.

Gremo na točko 6 dnevnega reda. Razdeljena v A) in B).

**AD 6. A) OSNUTEK ODLOKA O PRORAČUNU MESTNE OBČINE LJUBLJANA ZA LETO 2020**

**B) OSNUTEK ODLOKA O PRORAČUNU MESTNE OBČINE LJUBLJANA ZA LETO 2021**

Predlagam, da točki a. in b. obravnavamo skupaj, glasovanje pa bo potekalo o vsakem osnutku posebej. Gradivo za obe točki ste prejeli s sklicem seje, po sklicu ste prejeli pripombe oziroma pobude gospe Mojce Škrinjar, govorim o Osnovni šoli Zalog, plavalnega kluba Ilirija, ki nisem dojel, kaj želijo in Sveta ČS Bežigrad ter poročila naslednjih odborov mestnega sveta MOL: Odbora za predšolsko vzgojo in izobraževanje, Odbora za gospodarske javne službe in promet, Odbora za zaščito, reševanje in civilno obrambo, Odbora za lokalno samoupravo, Odbora za zdravje in socialno varstvo, Odbora za varstvo okolja, Odbora za ravnanje z nepremičninami, Odbora za stanovanjsko politiko in Odbora za finance. Temu, kar sem prebral še to dodajam ne, da glede na malo število pripomb gre za pri gospe Škrinjar in knjižnico in kuhinjo, kar soglašam, pride na vrsto ampak ne bo v proračunu, ne bo v osnutku. Predlagam, da gospa Bistan poda uvodno obrazložitev potem bomo pa šli v razpravo.

**GOSPA SAŠA BISTAN**

No, no hvala za besedo. Spoštovani. Osnutek proračuna MOL za leto 2020 je predviden v višini 414 milijonov evrov in za leto 2021 v višini 414,6 milijonov evrov. Med davčnimi prihodki je dohodnina predvidena v enaki višini kot v letu 2019. Ministrstvo za finance je 1. 10. 2019 podalo podatke o primerni porabi, dohodnini in finančni izravnavi za leti 2020 in 2021, vendar je bil rok za oddajo obravnavanih osnutkov proračunov v prvi polovici septembra tako, da jih bomo lahko upoštevali v predlogu proračunov. Nadomestilo za uporabo stavbnega zemljišča za obe leti je predvideno v višini 48 milijonov od pravnih oseb in 12 milijonov evrov od fizičnih oseb. Med največjimi nedavčnimi prihodki so prihodki od poslovnih najemov gospodarske javne infrastrukture, predvideni so v višini 17 milijonov evrov. Globe in denarne kazni so za obe leti načrtovane v višini dobre 4,5 milijonov evrov. Komunalni prispevek investitorjev je predviden v višini 43 milijonov za leto 2020 in 47 milijonov za leto 2021. Kapitalski prihodki so predvideni v višini 26,5 milijonov evrov za leto 2020 in za leto 2021 v višini 34,8 milijonov evrov. Pri transfernih prihodkih je v letu 2020 predvidena pridobitev sredstev od države Republike Slovenije in EU v skupni višini 48,5 milijonov evrov, v letu 2021 pa skupaj 37,1 milijon evrov. Predvideno zadolževanje v obeh letih po 10 milijonov. Tekočih izdatkov in transferjev je v letu 2020 predvidenih 228,4 milijone evrov in v letu 2021 228 milijonov evrov. Med njimi je za proračunsko rezervo namenjenih po 1 milijon evrov za vsako leto. V letu 2020 so predvidene investicije v višini 154,3 milijone evrov, investicijski transferji pa 16,5 milijonov evrov, v letu 2021 pa za investicije namenjamo 157,4 milijone evrov in investicijskih transferjev v višini 8,8 milijonov evrov. Od vseh investicijskih odhodkov gre več kot 50% za veliki projekt centralna čistilna naprava C0 in aglomeracija s sočasno gradnjo in sicer v letu 2020 52 milijonov in 2021 53 milijonov. Za celovite energetske obnove, projekt EOL v letu 2020 18,5 milijonov in v letu 2021 16 milijonov. In za projekt ureditev Galerije Cukrarna v višini 2020 v letu 2020 14,6 milijonov evrov in 2021 2,5 milijonov evrov. Povečanje namenskega premoženja v JSS MOL, namesto investicijskih transferjev je planirano v letu 2020 v višini 2,2 milijona evrov in v letu 2021 7,2 milijona evrov in je usklajeno z dinamiko izgradnje novih stanovanj. Odplačilo dolga je predvideno 12,5 milijonov evrov v letu 2020 in 13,1 milijon v letu 2021, kar pomeni, da bo odplačilo dolga še vedno višje od novega zadolževanja. Novi projekti, ki so vključeni v proračuna pa so: Center ČS Jarše, Center ČS Vič, projekt Livable cities, mesta za življenje, projekti komunalnega opremljanja stavbnih zemljišč na različnih območjih, ureditev ulice Bežigrad, EOL 3, nadaljuje se izvajanje celovitih energetskih prenov. Osnovna šola Mirana Jarca - obnova igrišča, nadaljevanje obnove Ljubljanskega gradu in še mnogi drugi. Hvala.

**GOSPOD ZORAN JANKOVIĆ**

Prosim gospo Lozej za stališče odbora.

**GOSPA MAG. MOJCA LOZEJ**

Hvala za besedo. Odbor za finance podpira sprejem osnutka obeh odlokov. Hvala lepa.

**GOSPOD ZORAN JANKOVIĆ**

Gospod Sedmak, stališče.

**GOSPOD MARJAN SEDMAK**

Glede točke nobenih pripomb pravne narave. Hvala.

**GOSPOD ZORAN JANKOVIĆ**

Hvala lepa, razprava prosim. Gospa Sever. Pa Škrinjar. Sam še trenutek prosim, da podpišem. Na tej strani gospod Matić, gospod Koprivc, gospa Honzak, gospod Jakopovič. Hvala, izvolte.

**GOSPA KSENIJA SEVER**

Gospod župan, še enkrat hvala za besedo. Bom kar skupaj na kratko povzela oba predloga proračuna, saj so planirane postavke na posameznih kontih v obeh odlokih proračuna popolnoma v enakih zneskih. Prihodki pri obeh predlogih proračuna so okoli 404 milijone evrov, razlika je le 600 evrov med obema proračunoma. Presežek prihodkov nad odhodki je v letu 2020 4.700.000, v letu 2021 10.371.000, kar pa v grobem pomeni zmanjšanje investicijskih odhodkov glede na leto 2020. Rebalans proračuna ob zaključnem računu 2019 pa bo prinesel šele realno sliko, ker takrat bojo projekti, ki v letu 2019 niso bili sprovedeni prenešeni v leto 2020 in bomo lažje komentirali posamezne postavke. Pa vendar mi dovolite, da pokomentiram postavke mala dela v četrtni skupnostih v podkontu 045193, kjer je v obeh letih planirano 0. Pri komunalnih ureditvah, ureditev Bratoškove ploščadi v letu 2019 ni kljub planiranju nič realiziranega, je pa prenos del v leto 2020 in 2021 na podkontu 049012, torej 3 leta ali še več kasneje. Naj zaključim. Ljubljančani, ki živijo v strnjenih naseljih izven središča mesta bi si želeli, da bi bile urejene zunanje površine, asfaltirane ceste, mala dela, kajti v Ljubljani so nekatere le polovične. So še v gramozu, na primer na Brodu, nekatere pa so cele gramozne. Ljudje imajo že zmeram pretočne greznice v Ljubljani, govorim za Šentvid. Nimajo komunalnih ureditev. In zato bi predlagala, da se v rebalansu v prihodnjem letu za mala dela četrtnih skupnosti določi za vsako četrtno skupnost med 100 in 200 tisoč evrov letno, denar pa naj se prenese iz konta glob vsaj v delu, ko globe plačujejo prebivalci Ljubljane, če imaste podatke koliko je teh, ki imajo stalno prebivališče v Ljubljani. Ljudje vam bojo zelo hvaležni. Prav tako ni v letu 2020 in 2021 planirana razširitev pokopališča v Šentvidu. Vem, manjka sprememba vladne odredbe, vendar MOL nima v planu.

**GOSPOD ZORAN JANKOVIĆ**

Gospa Sever, sej midva se dobr razumeva, a neda. MOL nima v planu tistga kar ni dokumenta ne, če bo bomo vseen dal v rebalans, pravjo da bo letos ta sprememba. Pa zdej tkole ne, sam odgovor na kratko. Mala dela v četrtni skupnosti se v osnutku ne planirajo, v predlogu bodo. Tko, da veste ne, v predlogu bodo mala dela v četrtni skupnosti. Bratovševa ploščad, že 4 leta imajo predlog mestne občine, kako si razdelimo stroške, se ne morejo med sabo zment, zato stoji. Pretočne greznce leta 2007 je blo samo 68% objektov na kanalizacijo, lansko leto konec leta 88%, zaključmo projekt aglumeracijo v dveh letih pa pol bo pa 98%. Tko, da teh 4500 greznc ne bo odpravljenih. Gospa Škrinjar, izvolte.

**GOSPA MOJCA ŠKRINJAR**

Hvala lepa, upam, da sem prov razumela, da Osnovna šola Zalog v predlogu, v Osnutku pa še ni.

**GOSPOD ZORAN JANKOVIĆ**

Ne vem, če bo v predlogu, ste pa prov razumela, da nismo pozabil na to šolo, imamo vrstni red in knjižnico pa kuhno ne, k bomo letos z rebalanskom uštimal. Ampak zdej mamo pa tok šol, vi dobr veste, da smo dal 100 milijonov za šolske objekte. Upravičen je vaš predlog tko, da veste ne.

**GOSPA MOJCA ŠKRINJAR**

Vi morte pa vedet, da med starši Osnovne šole Zalog vlada prava panika.

**GOSPOD ZORAN JANKOVIĆ**

Kr naj bo.

**GOSPA MOJCA ŠKRINJAR**

Ravnatelj jo komaj kroti. Imajo odločbo, da zaprejo šolsko kuhno. Kaj boste v zvezi s tem naredil?

**GOSPOD ZORAN JANKOVIĆ**

Vsaka odločba, ki je odločba ne se bo realizirala, se prav odpravila ne. Jaz govorim o tistem kar planiramo ne, sredstva za izvedbo, prenovo šol. Če je odločba, še odločba mora realizirat. Se prav se more prenovit. Zato pravim, da še tle v osnutku.

**GOSPA MOJCA ŠKRINJAR**

Dobro, potem pa še ena reč. Šole v Ljubljani rabijo tudi dodatno varnost. Ni vedno, niso vedno tisti nevarni, ki prihajajo od zunaj. Ja. Niso vedno nevarni samo tisti, ki prihajajo od zunaj, so tudi tisti, ki so notr, konkretno mislim s tem starše. S tem imamo že nekaj izkušenj v Ljubljani, pred dvema letoma smo poslušali o visokem uradniku oziroma sodniku, ki je grozil ravnatelju na eni šoli, zdej mamo spet primer, ko starši grozijo učiteljem, varnostniki pa nimajo pravih pooblastil. Tko, da ne vem, v tujini sem videla šole, ki imajo okrog ograje, ki imajo recepcijo in kjer lahko notr pride tisti, ki sme takrat pridet. V pouk pač ne sme nihče vdirat, niti starši ne tko, da župan na to boste morali mislit. In še tretja stvar ugotavljamo, da sej smo vam tudi poslali dopis, da so ljudje, ki delajo preko zavodov za pomoč na domu, za oskrbo na domu precej slabše plačani kot ljudje, ki delajo kot osebni asistenti in ljudje, ki potrebujejo pomoč na domu nimajo kvalitetne oskrbe, kjer se ljudje menjajo, ker so nizke plače. Ste kej mislil na to tudi? Hvala.

**GOSPOD ZORAN JANKOVIĆ**

Hvala za resno razpravo, zdej pa najprej glede šol. Med 48 ljubljanskimi šolami in ravnatelji je oblikovana skupina devetih, ki pripravlja predloge za ministrstvo, predloge sprememb, šola mora biti samostojna, ravnatelj mora imeti samostojnost. In jaz si ne znam predstavljat, da pride ne, da pridejo starši z odvetnikom v šolo in grozijo ali pa učiteljem ne, kako hočjo 5 namest 4. To je en razlog in upam, da ga bojo tu spremenil na ministrstvu, ker brez tega ne gre. Vi ste bli tam na ministrstvu. Tisto, kar ste pa rekl grožnja ravnatlu ne v Osnovni šoli Poljane, ker gre za Osnovno šolo Poljane, s strani visokega uradnika sodnika ne bo držalo. Jaz sem bil tam mediator med vsemi starši v tem šestem razredu in moram povedat ne, da se je mediacija vključno ne, z državo sekretarko ne Lakoto, ki smo bili skupaj, pa našo kolegico Marijo Fabčič končala zelo uspešno. Razred deluje naprej. Ta otrok je en razred preskoču ne in je končal, drugi so končali sedmi razred, on pa osmi razred z odličnim uspehom tko, da sem prov vesel tega. Glede pa plač v ZOD-u popolnoma pravilno ne in tu iščemo možnost, kajti ostal bomo brez zaposlenih na ZOD-u, ker s svojim znanjem pa svojim odnosom do tistih, ki obiskujejo na domu so zelo zaželjeni in dobijo drugi višje plače in to smo že izpostavili z ministrco ne tko, da pričakujemo, da se bo tudi to rešil. Seveda, ni replike, odgovor na repliko.

**GOSPA MOJCA ŠKRINJAR**

Čestitam za uspešno reševanje konflikta na Poljanah ampak govorim tudi o drugih šolah, kjer starši prihajajo in prov

**GOSPOD ZORAN JANKOVIĆ**

Sem reku za starše.

**GOSPA MOJCA ŠKRINJAR**

Prosim?

**GOSPOD ZORAN JANKOVIĆ**

Sem reku, da bomo to probal ustavt.

**GOSPA MOJCA ŠKRINJAR**

Okej.

**GOSPOD ZORAN JANKOVIĆ**

Ampak more ministrstvo dat.

**GOSPA MOJCA ŠKRINJAR**

Hvala.

**GOSPOD ZORAN JANKOVIĆ**

Prosim. Gospod Matić.

**GOSPOD DR. DRAGAN MATIĆ**

Hvala za besedo gospod župan. Zdej, malo prej ste se hvalu kako je blo mal pripomb na rebalans pa na osnutke proračunov, jaz moram povedat, da Odbor za kulturo in raziskovalno dejavnost ni mogu poslat pripomb, ker ni bil sklepčen na seji.

**GOSPOD ZORAN JANKOVIĆ**

A je to moj problem?

**GOSPOD DR. DRAGAN MATIĆ**

Mogoče vaše liste, k tvori pač večino v tem odboru.

**GOSPOD ZORAN JANKOVIĆ**

So pa vsi polnoletni pa samoopravilni.

**GOSPOD DR. DRAGAN MATIĆ**

Ja no, sej sam tok, da pojasnim zakaj z naše strani nismo mogl dat pripombe na dokumente, ki jih danes obravnavamo. Sicer pa, kar se tiče tega, da pač nismo mogl dobit uradna pojasnila in tut dat uradne pač predloge oziroma sklepat o tem bi jaz danes nekolk razpravlju okol sredstev, ki so namenjena za kulturo v Osnutkih proračunov 2020, 2021. Sicer je razveseljivo, da mamo take investicije, ki so pomembne za MOL in to pozdravljam, vendarle pa je nekaj tudi senčnih strani v tem proračunu. Na primer za ohranjanje kulturne dediščine se postavke bistveno znižujejo, če je ocena realizacije za ohranjanje kulturne dediščine milijon in pol je ob proračunu 2020 predvidenih 1.170.000, v osnutku proračuna za 2021 pa manj kot milijon evrov, to se prav, da gre za občuten padec. Vidimo, da se investicije v zvezi z Ljubljanskim gradom zmanjšujejo oziroma gre za neko upočasnitev. Tisto, kar sem že velikokrat opozarjal na sejah mestnega sveta pa je na žalost še vedno preslišano je pa mizern delež finančnih sredstev, ki se odmerja za odkupe umetniških del, to še kar vztraja, sicer je vmes bilo nekaj več temu namenjenega iz naslova, ker namerava MOL prijateljskemu mestu Beograd podarit nek kip ampak vidimo, da v perspektivi, ki bo pa posu oziroma ta zadeva realizirana, da bo potem pršlo na reci in piši 10.000 evrov na letni ravni za odkup umetniških del, kar se zdi meni za najlepše mesto na svetu in prestolnico Slovenije zelo, zelo majhen delež sredstev v rekordnem proračunu nekaj čez 400 milijonov evrov. Ostalo, kar me skrbi je pa to, da je iz teh osnutkov proračunov videt, da bo Mestna občina Ljubljana, ki je bila do zdej lahko rečemo brez olepševanja zgled mestu kako je treba investirat v kulturo. Nekako se je napotila po poteh, ki jih je država ubrala pa to ni dobra pot. Govorim seveda o sredstvih, ki se namenjajo za investicijsko vzdrževanje javne infrastrukture na področju kulture in pa na sredstvih tako imenovane funkcionalne opreme. Če za investicijsko vzdrževanje javne infrastrukture na področju kulture bilo oziroma bo letos realizacija slab milijon, bo naslednje leto samo še 700.000 in leta 2021 reci in piši 167.320 eur za investicijsko vzdrževanje javne infrastrukture na področju kulture. To se pravi, da bo 167.320 evrov, če prav razumem, če ne tolmačim pravilno me dejte vi popravt namenjeno za investicijsko vzdrževanje Mestne knjižnice Ljubljana na 20 enotah, potem za Center urbane kulture Kino Šiška, za Festival Ljubljana, Kinodvor, Ljubljanski grad, Lutkovno gledališče Ljubljana, MGLC, Mestno gledališče, Pionirski dom - Center za kulturo mladih, Slovensko mladinsko gledališče, Ateljeje hm, niti sam jih ne znam preštet, Gledališče Glej, Miniteater, prostore Metelkovi in tako dalje in tako naprej. Govorim o sklepu, ki določa, kaj ta kulturna javna infrastruktura je. Župan gotovo me boste, ker se tako prisrčno smejete dopolnu al pa popravu, če kej narobe govorim. Vsekakor je to, ta delež sredstev za investicijsko vzdrževanje javne infrastrukture, bo leta 2021 po teh predvidevanjih v primerjavi z letos samo še 17,35%, kar se že po tako neki normalni logiki zdi nenavadno ne. Ker, če vlagate v neko hišo ne, boste vlagu primerljivo enako kot ob vseh letih, ampak ne boste šel v take drastične padce, kar je več kot 80%, a vse načrtoval jih ne boste. Zdej, če je tuki kakšen poseben razlog, da se je to ubralo ta pot in da se to tko načrtuje bom seveda vesel vsake razlage, ker kot rečeno na odboru jo nismo mogl dobit, oziroma vsaj uradno ne ne, neformalno smo se sicer neki pogovarjal. Enako me skrbi pa za funkcionalno opremo. Tle pa letos realizacija omenja 755.000, v letu 2020 652.000 in v letu 2021 za funkcionalno opremo se prav nakup opreme in investicijske transferje javnim zavodom samo še 126.500 evrov oziroma 16,75% tistega, kar bomo porabili letos. To je tisti del teh osnutkov v proračunu, ki je skrbijo oziroma nad katerimi sem zaskrbljen, vsekakor pa glede investicij na področju kulture pa to lahko samo pohvalimo. Zdej, če bomo na tem mestu imeli možnost dobit kakšna pojasnila, če ne pa predlagam, da pri programih, ko se bojo pripravljali, da je to na nek način razloženo, od kje prihajajo take zlovešče napovedi, ki, če pogledaš številke jasno kažejo, da stvari verjetno ne grejo v pravo smer in, da bi veljalo to pretehtat. Hvala.

**GOSPOD ZORAN JANKOVIĆ**

Najprej, ne bi reku, da me ta razprava čudi ne, kajti pričakovano. Zdej, Mestna občina Ljubljana izpostavljena kot edina občina v Sloveniji in tudi kot ena od redkih občin v Evropi, ki da 11% proračuna za kulturo. Zame kultura ni strošek, je investicija in glede tega smo lahko … /// … nerazumljivo … ///. Zdej ste navedl nekej točk. Mimogrede, če začnem recimo z Ljubljanskim gradom ne, ja, če smo do zdej vložil v njega 20 milijonov evrov ne in, če je Ljubljanski grad prenovljen pol ne vem kaj naj še vlagamo v njega ne, kot tak kot primer. Ko govorite o spomenikih, ravnokar imamo razpis za nov spomenik v Ljubljani ne, ki bo narejen oziroma 2 sta zdej v javnem razpisu. Tisto, kar ste pa prov gotovo je pa moja zahteva, kajti nihče me ne bo prepriču--

-----------------------------------------------------------------KONEC POSNETKA ŠT. 20191021\_153614

**GOSPOD ZORAN JANKOVIĆ**

--naši kolegi v kulturnih objektih vejo, da bojo rabil v letu 2021 lučk za 20.000 evrov. In takih postavk je blo ogromno in to se bo reševal z rebalansom in še ena zraven pomembna točka, da so Pionirski dom ste tut omenu ne, če se ne motim ne prej v vaši razpravi. Pionirski dom in celo Baragovo semenišče je predvideno za kompletno prenovo in, če se gre v kompletno prenovo potem ni potrebno še dodatno vlagat v ne vem neke popravila strehe al česarkol. Vse smo ustavil tam, zdej smo tik pred dogovorom z Ministrstvom za šolstvo in izobraževanje o ozemljavi teh objektov in čim to zaključimo, prenose uredimo potem bomo šli v popolno prenovo Baragovega semenišča in dogradnjo tistega kar manjka. Tko, da nič skrbet, kultura bo še vedno paradni konj Ljubljane tko k je šolstvo no. Pa vse našteje no mislim, da se mal hvalmo, hvalim moje kolege: Cukrarna gre dobro, končno ne, ne narobe zastopit je eden od zidov Cukrarne padu. Na žalost samo eden od zidov ne, ker vse kar delamo in časovno in stroškovno, na konc se ne bo nič vidlo ne, k pride čez obloga. Rog čakamo, po vseh pridobljenih pravnomočnih osmih sodbah, da sodišče izda dovolilo sodnemu izvršitelju, da gre spraznit objekt. Gremo takoj v prenovo. Čim to naredimo pol bo mogu bit rebalans ne, ker bomo z razpisom dobil. Kupili smo zadnji lokal v Ajdovščini miniplex. Mislim, da je zdej komisija oblikovana za izbor najboljšega anonimnega tečaja za arhitekturo in ostaja nam gospod Belić, ključavničar, kjer mu pa iščem nadomestno lokacijo, ker on bi rad v Centru ostal s svojim proizvodom oziroma servisom, jaz pa tut. Plečnikovo oziroma Hribarjeva hiša je Vila Zlatica je v prenovi kot taka tako, da jst ne vidim nobenga objekta, da bi stal pa čaku, s tem, da smo se tut dogovoril, to je mogoče zanimivo, da bomo z podpisom tega dogovora z Ministrstvom za šolstvo prevzeli tudi celo stavbo pri Križankah se prav od Srednje šole za medijsko grafično umetnost in bo, ko se ona izseli leta 2021, 2022 takrat bomo mi tut v to šli. Tko, da objekte, ki bi bili potrebni prenove v kulturi ni, mi pa z našimi kolegi zelo dobr sodelujemo ne in mislim, da so vsi na vrsti, ravnokar smo mi te dni nazaj zaključil oziroma čez 14 dni nazaj kolegij ne v potrebnih vlaganjih v kulturo. Tko, da nič skrbet, boste še zlo veseli. Zakaj pa niso pršli pa ne znam povedat. Gospod Koprivc.

**GOSPOD MAG. MARKO KOPRIVC**

Hvala lepa spoštovani župan za besedo, spoštovane svetnice, spoštovani svetniki, spoštovani vsi prisotni. No, naj uvodoma najprej povem me veseli, da je proračun na prihodkovni strani predlog proračuna za prihodnji dve leti večji, da se povečuje. Eden od večjih prihodkov je tudi prihodek od dohodnin sicer. No ampak ključno, kar bi želel uvodoma izpostaviti je, da je prisoten trend razdolževanja Mestne občine Ljubljana, kar je absolutno pozitivno in odpira potencial za nov razvojni cikel na nek način. Zdej teme, ki jih socialni demokrati ves čas najbolj poudarjamo so zagotovo stanovanjska politika in področje vzgoje in izobraževanja. Na vsak način nas veseli, da je v predlogih proračunov za prihodnje leto in pa za leto 2021 namenjenih veliko sredstev za področje stanovanjske politike pa naj si bo za subvencijo se pravi tako najemnin v pač profitnih najemnin, subvencioniranje profitnih najemnin kot neprofitnih najemnin in hkrati na drugi strani sredstva za dokapitalizacijo stanovanjskega sklada, kar sicer sodi v naslednjo točko ampak vendarle bi želel izpostaviti že pri tej točki. Zdej, kar se tiče stanovanjske politike vemo in to veš čas poudarjam, da tukaj je na potezi predvsem država ne in jaz verjamem, da bo s tem, s temi spremembami stanovanjskega zakona, ki naj bi v kratkem prišle v proceduro na nek način država pomagala razbremeniti lokalne stanovanjske sklade, je pa seveda tukaj ključno tudi vprašanje sredstev državnega proračuna, ki pa me na nek način skrbi no, moram iskreno povedat, kolikor sem uspel videt proračune za prihodnji dve leti. Ampak vendarle neki premiki na področju stanovanjske politike so, veseli nas, da se namenja več sredstev za to področje in da vendarle mestna občina skuša kolikor je mogoče stanovanjski sklad dokapitalizirat. Namreč čakalne vrste so dolge in jaz verjamem, da se bo na nek način to področje skušalo vsaj delno rešiti. Nadaljuje se tudi z investicijami v vodovodno in kanalizacijsko infrastrukturo. Povečuje se pokritost območja s to pomembno komunalno infrastrukturo in to je na vsak način pozitivno. Tudi za kolesarske poti se namenja kar nekaj sredstev okoli 800.000 eurov in pa kot že rečeno, najpomembnejše za nas pa je področje predšolske vzgoje in izobraževanja. Jaz mislim, da tukaj na tem področju pa nočem laskati ampak vendarle bi pa Ljubljana res lahko bila zgled tudi drugim občinam, namreč namenja se res veliko sredstev za to področje, pa naj si bo za investicije in pa seveda tudi za ostale zadeve na področju vzgoje in izobraževanja. Veseli nas tudi, da se bo pričelo z deli oziroma nadaljevalo z deli na Cukrarni in pa na atletskem centru v Šiški. Skratka socialna demokrata, socialni demokrat in demokratka bova osnutke proračunov podprla, ker verjameva, da grejo zadeve v pravo smer, zagotovo pa so še vedno možnosti tudi za izboljšavo. Hvala lepa.

**GOSPOD ZORAN JANKOVIĆ**

Hvala lepa. Jaz bom sam komentiru stanovanjsko politko tko, da jutr vsi skupi lepo vabljeni ob 9.00 na Brdo, Republiški stanovanjski sklad začenja gradit 550 stanovanj, ki bojo šla v najem. Ali bo dala v upravljanje to našemu skladu ne znam povedat, ampak šla bo v najem. Druga stvar, država je končno prisluhnila po vseh teh letih ne in pripravila v razpravi je zakon, ki omogoča večje vzdrževanje in, da ne bo več neprofitne najemnine, ki so zdej 3,5 eur po metru ampak stroškovne najemnine s tem, da tisti, ki nimajo sredstev dobijo pol subvencijo. Mi smo v tem Brdu prehitel državo za dve leti zaradi pritožb, ki so jih imel na tem projektu na izbor izvajalca, zdej so končno mel pravnomočno. Mi gradimo zraven 174 stanovanj, Sašo Rink bo to potrdil, nekje odzuni posluša, a tamle je Sašo, 174 ne? In konec novembra oziroma ne, tko bom reku 20. novembra bo že prva plošča narejena, se prav že garaža narejena in bomo mi skrajšal rok za ene 4 mesece, ker se res … /// … nerazumljivo … ///. Naslednji projekt, ki ga bo delu Stanovanjski sklad je Rakova jelša 156 stanovanj, kjer čakamo gradbeno dovoljenje, ki naj bi se pisalo tako, da bomo sledil tudi s sredstvi ne ali mestne občine ali pa iz zadolžitve ne stanovanjskemu skladu, da bo čim več stanovanj naredil. Sicer pa še enkrat, jutri lepo vabljeni na teh 550 stanovanj, ki bo za Ljubljano veliko pomenilo. Gospa Honzak.

**GOSPA URŠKA HONZAK**

Hvala za besedo. Proračuna za naslednji dve leti sta prihodkovno zelo bogata nas pa v Svetniškem klubu Levica upamo, da izračuni spet niso preveč optimistični kot so bili že zadnja leta.

**GOSPOD ZORAN JANKOVIĆ**

So. So.

**GOSPA URŠKA HONZAK**

Okej. Skrbi nas pa, da osnutka na odhodkovni ravni nista dovolj razvojno in socialno naravnana. Proračun Oddelka za zdravje in socialno varnost se na primer zmanjšuje za kar 8 milijonov, za blaženje podnebnih sprememb namenjamo od skupaj več kot 400 milijonov samo 1 milijon. Hkrati pa se na primer sredstva na postavki notranja varnost povečujejo za skoraj milijon evrov in sicer pa verjeli ali ne boj proti terorizmu. Če citiram iz zapisa projekta: »Javni prostori, kot so med drugim mestni trg in druge javne površine so v Evropi še vedno potencialni cilj uporabe vozil kot sredstev napada na množico«. Zdej, v Levici nas zanima od kdaj je Slovenija ogrožena država ali prebivalci Ljubljane in Slovenije nismo obveščeni o potencialnih terorističnih grožnjah. In v okviru projekta naj bi se za ta milijon evrov opravilo neke analize, usposabljanja, obveščanje javnosti in tako naprej. Zanima nas kakšni bodo dejanski učinki tega projekta in ali ne bi bilo bolj smiselno teh sredstev namesto za soočenje z nekimi namišljenimi grožnjami namenit za soočanje z dejanskimi problematikami, ki težijo mesto. Ena od njih je stanovanjska. In kot vemo Stanovanjski sklad MOL trenutno upravlja z nekaj več kot 4000 stanovanji, hkrati pa priznava, da jih primanjkuje še vsaj toliko neke druge ocene pa kažejo, da v Ljubljani pravzaprav primanjkuje kar 10.000 stanovanj. Zdej, kljub trenutnemu primanjkljaju občina v zadnjih letih je zgradila le nekaj 100 neprofitnih stanovanj in zavedamo se in tukaj se lahko strinjam s predhodnikom, da gre pri stanovanjskem vprašanju za širši, državni problem, vendar pa je premalo zgrajenih stanovanj tudi posledica prenizkega vlaganja občine v stanovanjsko gradnjo. In, da ne bomo samo na splošno govorili poglejmo številke. V veljavnem proračunu torej za leto 2019 je v načrtu razvojnih programov za naslednja leta so predvidena nakazila oziroma prenos namenskih sredstev v Javni stanovanjski sklad MOL v višini 15 milijonov evrov na leto. Predlagana Osnutka proračuna za naslednji dve leti kažeta pa popolnoma drugačno situacijo in sicer v naslednjem letu samo 2,2 milijona dokapitalizacije, kar je pol manj kot letos in v letu 2021 7,2 milijona evrov. Zdej brez večjih konkretnih finančnih vložkov novih projektov ne bo, zato se nam v Levici zdi, da je predvideno povečanje premoženja v naslednjih letih absolutno prenizko. S finančno dokapitalizacijo bi si sklad seveda lahko povečal tudi obseg zadolževanja ampak naj komentiram županovo razpravo tudi v zadnjih letih zadolževanje Javnega stanovanjskega sklada ne dosega zakonskih omejitev. Za večjo dinamiko povečevanja stanovanjskega fonda bi bilo pa treba verjetno zagotoviti tudi primerna zemljišča za gradnjo novih stanovanjskih enot. Zdej, v letu 2020 je od prodaje stavbnih zemljišč predvideno 22,5 milijona evrov v proračunu, za 2021 pa 34 milijonov od istega istega prihodka. V Levici predlagamo, da se preuči, katera zemljišča so predvidena za prodajo in, da se za stanovanja primernih zemljišč naj se ne prodaja ampak naj se tam zgradijo nova stanovanja. Sredstva pridobljena iz prodaje drugih zemljišč pa naj se porabijo za sredstva za pridobivanje novih zemljišč za gradnjo novih stanovanj. Tako je bilo na primer rečeno za zemljišče na Masarykovi, ki ga je MOL pred časom prodala, da se bodo sredstva namenila za gradnjo novih stanovanj, zdej bodo pa na Masarykovi namesto javnih najemnih stanovanj nastala luksuzna stanovanja, kam je šel pa denar od prodaje pa v bistvu ni jasno. V Levici predlagamo, da se sredstva za reševanje stanovanjske problematike povečajo, da se bo lahko začela reševati kriza zaradi katere si življenje v Ljubljani ne morejo privoščiti niti občani s povprečnimi prihodki, kaj šele tisti iz bolj ranljivih skupin. Ljubljana postaja mesto bogatih, mesto za turiste in s stanovanjsko politiko ni prijazna do svojih meščanov. Hvala.

**GOSPOD ZORAN JANKOVIĆ**

Gospa Honzak. Jaz vas zastopim, da vi v parlamentu lahko govorite tko na pamet ne, tle pa ne boste mogl, mi je prov žal. Naš proračun je optimističen in bo in to, kar sprašujete zakaj optimističen, ker predvidevam, da bomo dobil pravočasno gradbeno dovoljenje, da nam ne bojo stranke, ki sedijo v tem parlamentu oziroma v tem mestnem svetu ne delale kontra kot delate recimo pri Plečnikovem stadionu in podobno. Zdej pa to, kar ste rekl ne. Boj proti terorizmu milijon evrov, vsaj prebrat bi mogl gradivo, če že diskutirate. To so Evropska sredstva, ki so lahko samo temu namenjena. Lahko pa rečemo ne, ukinemo projekt pa rečemo ne bomo teh sredstev vzel ne, ker naša mestna svetnica s tem ne soglaša. Preverjamo dejanja, ki se dogajajo po drugih mestih. Pri nas k sreči ni tega in jaz upam da ne. Lahko pa, če se odločte rečemo ne, pa ne bomo vzel sredstev, bomo projekt ustavili, pa ljudje ne bojo delal ne. Za stanovanje za zemljišča smo prodal samo eno in to Masarykovo, prodal je stanovanjski sklad torej kam so šla sredstva, so šla na račun stanovanjskega sklada, zlo jasno, zlo transparentno. In še enkrat bom reku, če bi me še kdo vprašu bom še enkrat predlagu to prodajo, ker smo dobili čez 1000 eur po kvadratnem metru. Če mi boste najdli še kakšno zemljišče, ki je primerno za gradnjo od stanovanjskega, pa ga mi prodajamo ne pol kr pridite ne. Tko, da brez zamere ne tole vaše navajanje ne lahko vam koristi za populističen nastop, za ta mestni svet pa ni primerno. Ampak to je moje mnenje tko, da. Gospod Jakopovič, izvolte.

**GOSPOD MILAN JAKOPOVIČ**

Hvala lepa za besedo. Zdej, proračun za zdravje in socialo se zmanjšuje za več kot 20%. Razlog je, da je s sprejetjem zakona o zmanjševanju stroškov občin prispevek za obvezno zdravstveno zavarovanje občanov, ki si ga sami niso mogli plačevat, z letom 2020 se ta strošek prenaša na državo. Prav tako se ukinja obveznost plačevanja mrliške ugledne službe. Strošek skupaj naj bi bil nekje 4 milijone. Skratka proračun za zdravje in socialo je za naslednji leti dve leti nižji za 4 milijone. Mi smo prepričani, da so ta sredstva sicer potrebna na kontu za zdravje in socialo, žal pa odgovora nismo prejeli kam so te 4 milijoni zdej šli. Zdej, če se navežem tut na nekatere prejšnje razprave. V Ljubljani je kar nekaj zadev, ki bi jih mogli nujno naslovit. Predvsem govorim o starejših od 65 let. Domovi so polni, novih se ne gradi. Odpirajo se koncesijski, kjer pa je cena za enako oskrbo bistveno dražja. Poleg tega pa institucionalno oskrbo v smislu domov za upokojence ne more biti edina možna opcija, zato so dnevni centri in pomoč na domu ter hkrati kvalitetna oskrba nujno potrebni. Nekako se najbrž strinjamo, da je upravičencev, ki potrebujejo pomoč na domu vsako leto več zaradi nenaslavljanja problematike, po našem mnenju pa je dejanskih uporabnikov manj. Zato je smiselno, da se sredstva teh 4 milijoni ohranijo na kontu zdravstvo in sociala. Mi predlagamo povišanje sredstev za zaposlovanje dodatnih socialnih oskrbovalcev ter za izobraževanje, subvencioniranje in stimuliranje osebnih dohodkov v Zavodu za oskrbo na domu. Zaradi velikega povpraševanja uporabnikov po storitvah se zatakne pri izvajanju programov zaradi pomanjkanja kadrov. Zaradi pomanjkanja kadrov se je zmanjšalo tudi število ur socialnega servisa in to pomanjkanje kadrov naj bi šlo predvsem na račun prenizkega plačila socialnega oskrbovalca. ZOD in koncesionar Pristan nista sposobna zagotavljat oskrbe na domu v potrebnem obsegu, ker je potreb preveč. Iz odgovorov, ki smo jih prejeli s strani izvajalcev izhaja, da pomoč zagotavlja zgolj 15 ur mesečno na posameznika, ki pa je upravičen do največ 20 ur na teden. Razlika je nekako očitna. Zdej, odgovor MOL in obeh ponudnikov storitev, ko smo naslovili to problematiko nas žal ni zadovoljiv. Seveda se s tem, da je problem o prenizkem plačilu lahko strinjamo, mogoče pa je potrebno bolj na nek način se lotit rešitve. Prej je kolegica govorila o prenizkih plačah socialnih oskrbovalk. Mi tukaj naslavljamo zgolj en del socialnih oskrbovalcev, v našem odgovoru smo prejeli dva različna nivoja in sicer 18 oziroma dohodkovni razred. Če pogledate plačni sistem boste ugotovili, da je znotraj tega plačnega sistema, da so trije nivoji in te trije nivoji izhajajo predvsem iz izobrazbe. Tako pač socialna oskrbovalka III je v 16. plačilnem razredu, tukaj je nekako zahtevana končana osnovna šola in vsaj 5 let delovnih izkušenj, socialna oskrbovalka II je v 19. plačnem razredu, tukaj naj bi šlo za četrto stopnjo in socialna oskrbovalka I, peta stopnja izobrazbe in 22. plačni razred. Zdej, tukaj jst če prov razumem odgovore v javnem zavodu sprejemajo zgolj te socialne oskrbovalke II, torej v odgovorih, njihovih pač vedno znova govorijo o 18. oziroma 19. plačnem razredu. Zdej tko, kot je blo že povedano in zarad novga zakona o osebni asistenci je pršlo do rahlega neskladja in bo zavod zapustilo okrog 30 socialnih oskrbovalk, ki so v 19. plačnem razredu. Zaradi tega osebnega asistenta, ki pa je dost podobna zadeva indirektno takoj v 23. plačnem razredu. Dvomimo sicer, da bo pri socialnem asistentu tako tut ostalo, a to še dodatno kaže na to, da je nujno potrebno zagotovit dodatno izobraževanje za tiste socialne oskrbovalce v najnižjih plačnih razredih. Stroški dodatnega izobraževanja ob tako nizkih plačah je praktično previsok. Ena od možnosti bi lahko bila subvencija izobraževanja, ki bi omogočil socialnim oskrbovalcem II in III neko dodatno izobraževanje in jim s tem zagotovil boljše plačano izhodišče poleg znanja, ki bi ga ob tem pridobili. Hkrati pa bi se lahko jih vezalo na neko dobo opravljanja dela pri javnem zavodu v zameno za subvencijo izobraževanja. Zdej, sam problem ni nastal z uveljavitvijo osebne asistence, ker je ta problem bil že nekako prej. Že prej se ni zagotavljalo potrebne oskrbe na domu. Skratka predlagamo, da se zagotovi sredstva za zaposlovanje dodatnih socialnih oskrbovalcev ter za njihovo izobraževanje, subvencioniranje in stimuliranje osebnih dohodkov v Zavodu za oskrbo na domu in se sredstva za ZOD poviša v višini 1/3 dosedanjih sredstev na kontu socialno varstvene storitve za starejše javni zavod. Zdej, za konec zgolj še eno vprašanje. V osnutku proračuna za leti 2020 in 2021 tut ni več sredstev za dejavnost zdravstvenih domov. Ali to posledično pomeni, da ne bo resnejših investicij v zdravstvene domove v teh naslednjih letih? Hvala lepa.

**GOSPOD ZORAN JANKOVIĆ**

Jaz sem si zabeležu 4 točke ne, domovi za starejše absolutno soglašam, zmente se parlamentarci pa to izpostavte ne zadnjih 20 let v Ljubljani država ni zgradila niti en dom. Govorim dom, ki bi ga država zgradila, ne koncesijo. Ni vprašanje za tu. Glede ZOD-a samga še enkrat. Problem imamo isti v mestnem redarstvu ne na nivoju države so iste kategorije delavcev bolje plačani tako, da nam odhajajo naši redarji, ki jih izobrazmo, v policijo, ki jih vabjo. In naše delavke ne v domove. In mi že kar nekaj mesecev poskušamo dopovedat, da bomo ostal brez ljudi. Ne gre, da bi zagotovil več sredstev ampak, če se noben ne javi ni kej. Kar nekaj razpisov je bilo. In spet mal drugje uredte ne. Dnevne centre so pa naši, imamo jih 7, ful dobr funkcionirajo, še 5 jih je v planu, ki se bodo zgradil. In pa zdravstveni domovi Ljubljana ne, trenutno je v planu kar nekaj investicij, kot veste bo drug mesec oziroma v decembru bo otvoritev prizidka ZD Bežigrad. Izvrsten objekt. Velika rešitev za vse. Potem je v planu izgradnja ZD Jarše. Zdej smo pred enim mesecem pa pol dobili zemljišče nazaj, uredili s hipoteko z gorenjsko banko. Zdej čakamo, prej kar je gospa Sever spraševala uredbo Ministrstva za okolje in prostor. Gre za to področje. Če kdo razume, jaz ne razumem, da je to vodno varstveno področje med vsemi bloki in da rabmo posebno uredbo ne za tam gradit. Na istem mestu tam bo dnevni center, ZD, enaki za Šentvid pa Vič pokopališče ne. 5 drugih v naslednji vrsti pol, če se te dva zgradita ne je še Metelkova ne, ker bomo poseben prostor naredili po programu, ki … /// … nerazumljivo … /// za odvisnike, da bi mel posebi, da ne bi mel ta vhod, ki ga imajo sedaj. Tako, da je na tem področju v polnem teku. Gospod Ciglar, izvolte.

**GOSPOD GREGA CIGLAR**

Hvala za besedo. Jaz se bom dotaknu dveh področij no najprej področja varstva okolja. Prva stvar, radi bi pozdravil dejstvo, da je mestna občina podpisala poziv vladi Republike Slovenije naj podnebne spremembe prizna kot nacionalno krizo. Zdej, glede na to, da pa resnično živimo v času pravzaprav največje podnebne krize do zdej in tudi, da je MOL podpisu to zadevo bi mogoče predlagali mestni občini, da na tem področju organizira še več konkretnih akcij oziroma izobraževanj za občane na tem področju. Prebivalci Ljubljane pogosto še nismo dovolj ozaveščeni, da bi ravnali trajnostno na okolju prijazen način in zato bi se nam zdelo in zato bi se nam zdelo smiselno, da bi se na tem področju še več vlagalo v neke, neka izobraževanja in pa konkretne akcije. Sicer poznamo konkretno akcijo glede uporabe plastičnih vrečk in takšne zadeve spodbujamo, bi bilo pa dobro, da bi jih bilo še več. Naslednja zadeva, tuki bi mogoče vprašu, parkrat sva se lovila s kolegico na Odboru za okolje pa se nisva pol glede tega uspela ujet, enkrat sem jaz manjku, enkrat ona tko, da bom izkoristu priložnost in bom tuki vprašu glede upravljanja Krajinskega parka Zajčka dobrava no. Zdej vemo, da za upravljanje Krajinskega parka Tivoli Rožnik in Šišenski hrib občina namenja oziroma nameni 200.000 eur. Upravljalec je Javno podjetje Snaga, nas pa zanima v bistvu kako je z upravljanjem Krajinskega parka Zajčja dobrava ne? Varstveni režim za zaščito tega parka je bil sprejet z Odlokom o zavarovanju iz leta 1972 ne. Odlok je, mi menimo, da je odlok zastarel in, da bi ga bilo v prvi fazi potrebno na nek način novelirati oziroma uskladiti z veljavno zakonodajo in pa določiti nove razvojne in varstvene cilje krajinskega parka za ohranitev naravnih vrednot. Mislim, da je tut Četrtna skupnost Polje že podala nek predlog no. Radi bi pozdravil strukturne ukrepe za ohranjanje in v bistvu tudi razvoj kmetijstva v MOL, ki seveda spodbujajo na nek način razvoj podeželja. Ta sredstva, ki so namenjena povečanju obsega pridelave zelenjave in sadja tudi spodbujanju in ohranjanju kulturne dediščine. Smo pa mnenja, da bi za spodbujanje lokalnega ekološkega kmetijstva potrebovali v bistvu še več sredstev in predvsem zagovarjamo, da bi z ukrepi v šolah in vrtcih zagotovili največji možni delež lokalne in pa ekološko pridelane hrane. In tuki bi mogoče svetoval en konkreten ukrep, ki smo ga tudi v program Levice zapisali pred temi volitvami in sicer uvedbo koordinatorja no za načrtovano organiziranje prehranske verige, ki bi služu kot vez med javnimi porabniki, to pomeni šole, vrtci in pa predelovalci hrane ne. Načrtovan odkup bi na ta način omogočil stabilno proizvodnjo in pa dohodke, otrokom in mladini pa pravzaprav ekološko hrano brez odvečnega transporta in pa embalaže za distribucijo. Tko, da to, kar se okolja tiče. Bi se pa dotaknu zdej pa mogoče mal bolj kritično glede prometa in pa gospodarskih javnih služb. Zdej, najprej bom začel z LPP-jem. Zadnjič smo mel kr pestro razpravo na odboru. S 1. 4. 2018 so v veljavo stopile poznane spremembe cen in vrst vozovnic Ljubljanskega potniškega prometa, mi smo že takrat ocenili, da je bil dvig cene dnevne vozovnice korak v napačno smer.

**GOSPOD ZORAN JANKOVIĆ**

Kje je ta točka v proračunu 2020, 2021. Sam to me zanima no, da ne gremo tak. Lohk pa nakladamo ne. Tega nič ne omenjamo nikjer.

**GOSPOD GREGA CIGLAR**

Ja, ampak bi se radi dotaknil tega, ker mislim--

**GOSPOD ZORAN JANKOVIĆ**

Dotaknte se kar čte.

**GOSPOD GREGA CIGLAR**

--smiselno se nam zdi glede na to, da smo opozarjal na to zadevo, pa se zdej kaže, da smo mel prov ne na nekaterih stopnjah ne.

**GOSPOD ZORAN JANKOVIĆ**

Jaz pa pravim, da ne, da niste mel prov.

**GOSPOD GREGA CIGLAR**

Mislim število potovanj je precej upadlo ne, to kar smo opozarjal pravzaprav vse statistike kažejo na to, da smo mel nasprotniki teh ukrepov prov a ne. In se nam je zdelo absolutno smiselno, da bi to sploh glede na to, da tut v svetniškem klubu in v stranki zagovarjamo neko prometno trajnostno prometno politiko a ne. Ampak, ja no skratka smo mnenja, da je bila ta podražitev cen in ob hkratnem zmanjšanju števila voženj nerazumljiva in vsi rezultati kažejo na to, da je bil to korak v napačno smer. Hkrati pa seveda podpiramo urejanje varnih kolesarskih poti, tudi ukrepe za spodbujanje kolesarstva, za katere se tokrat namenja precej sredstev, v bistvu na različnih proračunskih postavkah, bi pa mogoče opozorili, da bi bilo dobro graditi proge tut oziroma čim več prog tudi ob mestnih upadnicah, ne samo ob glavnim mestnih cestah. Še ena zadeva, na katero bi radi opozorili je manjko nekih večjih kolesarskih parkirišč. Naš predlog bi bil, da bi tudi v samem mestnem jedru mogoče organizirali neko večje parkirišče, mogoče tudi varovano oziroma pokrito kolesarnico, seveda pa to potem potegne za sabo, bi bilo verjetno potrebno poskrbeti za ustrezno varovanje z nadzornimi kamerami, z pooblaščenim osebami zavarovano in tko naprej no. Še ena zadeva je prometna in parkirna ureditev Savskega naselja. Zdej, prometna politika pa mirujoči promet v Savskem naselju sta mislm sta poskrbela za to, da dejansko situacija nekoliko kaotična v naselju tko, da bi naprošamo v bistvu za umestitev kratkoročnih in pa dolgoročnih prometnih ukrepov, ki bi stanje nekoliko izboljšali. Kot je bilo že narejeno v drugih mestnih okoliših. Zadnja zadeva pa je urejanje in širitev pokopališč. Radi bi opozoril, da bi bilo smiselno med projekte umestiti širitev krajevnega pokopališča Šentvid in pa izgradnjo novega poslovilnega objekta. Hvala lepa.

**GOSPOD ZORAN JANKOVIĆ**

Izvolte gospa Škrinjar, replika. Kar.

**GOSPA MOJCA ŠKRINJAR**

Replika na kolesarstvo. Seveda podpiramo kolesarjenje in peš hojo. Je pa res, da so se kolesarji mejčkeno razvadl zdej. Če imajo nekje cono, kjer so lahko kolesarji, pešci in avtomobilisti oziroma cono, kjer lahko vozijo kolesarji in hodjo pešci deljen pločnik se zdej to uzurpira tudi na tistih pločnikih, ki niso označeni. In jaz mislim, da je potrebno kolesarjem dat še mejčkeno izobrazbe oziroma jih včasih tudi kaznovat kadar delajo take prekrške. Predvsem mislim, da bi bilo dobr, da bi šole izvajale športne dneve, kolesarske športne dneve v spremstvu policije ali pa redarjev za njihovo varnost in se takrat morda mejčken bolj izobrazile. Bi se otroci bolj izobrazili. Sicer pa je postalo v Ljubljani vožnja z avtom precej nevarna. Tako, da nikoli ne veš kdaj ti bo s kere smeri kakšen kolesar prletu in ne kriv ne dolžen bi lahko bil pač tisti, ki kolesarja prizadane. Hvala.

**GOSPOD ZORAN JANKOVIĆ**

Zdej bom še jaz povedu par teh točk ne pa kr po vrst ne. Zdrava hrana in ekološka proizvodnja, to že teče kajti naš kolega, gospod Maslo, ki je na oddelku zadolžen za kmetijstvo hodi na povabilo ravnateljev tako vrtcev kot šol, ki predstavlja ne to možnost nabave direktne hrane in čim večje povezave. Tudi zakon omogoča, mel smo kar nekaj teh sestankov. Tle smo mal v sporu z temi javnimi naročili ne, ker enostavno ne te, ki to proizvajajo ne sprejmejo, da so te najnižje cene ne. Druga točka je bila LPP ne kako ste mel prov ne, zvišanje cen. Nefer je to govorimo samo o eni vozovnici, dnevni vozovnici, ko smo povedal zakaj zvišujemo to dnevno vozovnico. Pa če že hočte razlagat, čuden, da si niste prišel pogledat v tednu mobilnosti, ko je vodila kolegica Žekar, ko smo predstavili 33 novih avtobusov na plin. Niste nič omenu s tem, da je pa to ne vem kdo je to naredil. In druga. Mi smo imel zdej skupščino holdinga, kjer smo obravnaval tudi to predlog enih osrednjih občin, da želijo dodatno subvencionirat LPP, kajti brez avtobusa avtobusov te občine ne enostavno ne bi mogl priti tisti, ki nimajo izpitov ne do Ljubljane, pa da ne bi bil še večji kaos z avtomobili. Tko, da zdej naši pripravljajo ne kako bi bilo predlog. Enega od županov sosednjih občin teh šestih, ki so. Kolesarska parkirišča ne, to ima prof. Koželj, to stalno povečujemo, bomo tudi v centru že povečal. Savsko naselje je pa ena dost težka zgodba k se ne morejo med sabo zment. Eni so se že po … /// … nerazumljivo … /// dobil, imajo svoja parkirišča, majo zaprli, drugi parkirajo po zelenicah, tretji kličejo redarje, ko pridejo redarji vsi skočijo v luft ne ampak tam je samo ena točka rešitev ne v bistvu parkomati ne in pa dovolilnice za stanovalce, ostali pa ne. Ker poleg tega, v Savskem naselju pol grejo na avtobus ali pa celo je veliko študentov, ki tam živi ne. Izgradnja pokopališč v tem trenutku traja, vrednost pokopališč, ki so v gradnji oziroma pripravi 15 milijonov evrov.

--------------------------------------------------------------zvok, ki napove potek časa namenjenega razpravi

**GOSPOD ZORAN JANKOVIĆ**

14 sekund. Zaključujemo Polje, v torek otvoritev, vabljeni, da boste vedel. Naslednje pokopališče dela se Žale, novi žarni pokopi ne, ki teče prenova. Naslednji na Viču in pa Šentvid. To so pokopališča, ki so v planu za izgradnjo. Ostanejo nam pa še--

--------------------------------------------------------------zvok, ki napove potek časa namenjenega razpravi

**GOSPOD ZORAN JANKOVIĆ**

--Stožice. Ampak spet uredbo čakamo kot tako ne in pa Štepanjsko naselje. Izvolte gospa Vrečko. Predzadnja prijavljena.

**GOSPA DR. ASTA VREČKO**

Hvala lepa. Najprej bi se osredotočila na lokalno samoupravo, kjer zelo podpiramo izgradnjo in nujno potrebno obnovo več namenskih četrtnih centrov in zelo pozdravljamo, da se ta sredstva iz leto v leto povečujejo, vendar so glede na vse res zelo raznolike in kvalitetne aktivnosti, ki potekajo v teh četrtnih skupnostih še vedno relativno nizka in zavzeti posamezniki, ki prostovoljno omogočajo pestro družabno in aktivno življenje v naših četrtnih skupnostih, kar prispeva tudi raznolikim dejavnostim, športnim, kulturnim, družabnim izven centra. V bistvu bi jim pomagalo več sredstev za delovanje. Ta sredstva bi lahko potem šla tudi za glasila četrtnih skupnostih, kjer teh glasil še nimajo. Zato predlagamo povečanje števila sredstev za delovanje četrtnih skupnostih, za 30%, torej na 800.000 evrov. Masa pa naj se sorazmerno porazdeli med četrtne skupnosti glede na število prijav prijavljenih prebivalcev in površino posamezne četrtne skupnosti. In to bi še prispevalo k decentralizaciji in boljšim sosedskim odnosom in promociji našega lokalnega okolja. Pri tem je seveda treba dodati, da v Levici smo že večkrat dali in tudi tokrat predlagamo, da se v proračunu odpre postavka za projekt participativnega proračuna, ki ga pozna že več občin v Sloveniji. Ljubljana sicer trdi, da to ima, vendar v praksi ni to ta institut neposredne demokracije kot ga poznamo v svetu in po drugih občinah v Sloveniji. Namreč tukaj gre za vključenost v vključenost občanov in občank, ki neposredno odločajo o razporeditvi dela javnih sredstev. Z izvajanjem tovrstnega projekta pa se poveča vključenost prebivalstva, se prebivalci in prebivalke povezujejo, razvija se solidarnost, narašča zaupanje v javno upravo in tudi v delovanje občine. Prav tako tudi prispeva k sorazmernemu razvoju zato predlagamo, da se občina zagotovi ustrezno administrativno podporo in zadosten obseg sredstev, torej delež proračuna, da se en tak projekt participativnega proračuna pilotsko sprejme in začne izvajati na primer v eni ali dveh četrtnih skupnostih v naslednjem letu in dveh potem pa vidimo kako to gre naprej. Na področju kulture že župan je omenil in tudi v sam proračun kaže, da področje kulture deluje izjemno dobro, je lahko zgled drugim občinam in tudi državi, kar se tiče procenta namenjenega njenemu delovanju in na to smo vsekakor lahko tako svetniki kot tudi prebivalke in prebivalci ponosni. Mogoče bi predlagali sicer ne neposredno temu oddelku ampak v skladu z drugimi oddelki in stanovanjskim skladom, da bi se namenilo več ateljejev torej delovnih prostorov za mlade umetnike in tisti na začetku karierne poti, ki si zelo težko privoščijo profitni najem prostora za delo, ne zgolj v centru mesta ampak po celotni občini. Seveda pa v Levici po drugi strani ne moremo podpirati izgradnje Centra Rog v tovrstni obliki. Zato predlagamo naj se ponovno opravi skupaj s sedanjimi uporabniki in lokalno skupnostjo široka razprava ter premisli, kaj bi se lahko umestilo v ta prostor, kar bi bilo drugače naravnano. In sredstva predvidena v proračunu za plačilo projektne investicijske dokumentacije se usmerijo v izdelavo novih načrtov. V proračunu so namenjena tudi sredstva za obnovo kulturne nepremične dediščine in prav tako še enkrat pozivamo MOL naj odkupi lastniški delež od drugih dveh deležnikov za Bežigrajski stadion in se odpre v proračunu nova postavka v načrtu razvojnih programov za obnovo Plečnikovega stadiona za Bežigradom, ki propada in postaja sramoten spomenik, kar pa je v resnici kot vidimo po proračunu povsem nepotrebno. Imeli smo razpravo od kje se lahko vzame denar in če pogledamo natančneje proračun se.. prosim?

**GOSPOD ZORAN JANKOVIĆ**

Kar nadaljujte.

**GOSPA DR. ASTA VREČKO**

Sem mislila, da men kaj govori. In v proračunu se zopet predvidevajo sredstva za izgradnjo parkirne hiše pod tržnico na Vodnikovem trgu in sicer za izdelavo projektne dokumentacije in za gradnjo, ki je v načrtu razvojnih programov predstavljena za leti 2022 in 2023. Prosim?

**GOSPOD ZORAN JANKOVIĆ**

Dejte nadaljevat lepo prosim.

**GOSPA DR. ASTA VREČKO**

Ja, če ves čas neki slišim.

**GOSPOD ZORAN JANKOVIĆ**

Po moje imate, vas neki obremenjuje.

**GOSPA DR. ASTA VREČKO**

V celoti je to od tega 30 milijonov in ravno ta sredstva bi lahko namenjali tem projektom, ki smo jih omenjali prej. Projekta v Levici, izgradnje garažne hiše ne podpiramo saj menimo, da je v bo ogrozil dragoceno nepremično kulturno dediščino, ki se nahaja v neposredni bližini tržnice. Nahaja se namreč na bogatem arheološkem območju in pa seveda je najbolj problematična gradnja z urbanističnega vidika, saj bo vplivala na bivanjske razmere v mestu in v skladu s pozitivnim trendom, ki ga Ljubljana ima z zapiranjem mestnega jedra za promet in posledičnim zmanjšanjem individualnega prometa in onesnaževanja se nam zdi ta gradnja res nepotrebna. In tudi argument, da naj bi bila potrebna za tržnico ne zdrži. Tako, da predlagamo, da denar predviden za gradnjo parkirne hiše se usmeri v druge projekte. V na postavki turizma in njegovega pospeševanja je v proračunu namenjenega dovolj denarja in v zadnjih letih se Ljubljana že tako ali tako sooča z veliko turistifikacijo in gentrifikacijo mestnega središča zato je potrebno pri dodatni širitvi turistične dejavnosti pristopiti trajnostno in vključiti tudi notri strategije kako sodelovati in ohraniti lokalno prebivalstvo. Tukaj predlagamo, da se usmerijo določeni projekti tudi v zagotavljanje zelenih delovnih mest v turizmu in v trajnostno naravnano turistično ponudbo. Lahko bi del nekatera sredstva namenila na primer v projekte, ki bi gostince in turiste uporabili, spodbujale k manjši uporabi plastike za enkratno uporabo. Na primer, da bi se vpeljali kakšni znaki ali akcije proti plastičnim slamicam in steklenicam plastičnim seveda. Glede na povečano število ljudi in turistične ponudbe v mestu pa predlagamo, da se v proračun vključi še povečanje javnih sanitarij. Namreč ravno javna sanitarija, ki so jim dostopnost do javnih stranišč je nujna za ureditev mesta in je dobro, da jih je točno tam, kjer je povečana koncentracija tako turistov kot tudi lokalnega prebivalstva večja. In te postavke trenutno nismo našli v proračunu in predlagamo, da se vključi. Hvala lepa.

**GOSPOD ZORAN JANKOVIĆ**

Zdej najprej en del pozitiven, drugi del pa tak glede na vaša opozicijska namigovanja bom dal tut odgovor. Četrtne skupnosti v projektu izgradnje je Četrtna skupnost Golovec, računam začetek gradnje drugo leto. Potem na Ižanski cesti, projektira se Jarše, povedu sem za kaj, Vič, Šmartno in Fužine. Nisem nič spustu. Za glasila imajo četrtne skupnosti sredstva za dost. Eni pač koristjo, drugi ne koristijo, to je njihov problem. Ampak sredstev imajo dost. In še vedno ostajam na tem, da mi imamo že dolgo participativni proračun. Kar se tiče Roga, jaz predlagam, da pridete vi kot opozicija ne skupaj z Rogovci tle stavkat pred mestno hišo ne. Kajti to, kar vi predlagate smo mi razpravo in tudi z Rogovci, začasnimi uporabniki Rogovci imeli dogovor kaj tam naredit. Dobili celo evropsko nagrado ne za ta projekt, ki se bo v Rogu izpostavu in mi od tega ne bomo odstopil dokler sem jaz tu. Vi pa kar tablo pa lepo stavkite z njimi. Ne bom razlagu tamle mate vašo kolegico, ki živi na Trubarjevi cesti kakšne probleme, da ne govorim, da imajo zdej oni tut varno sobo menda ne, da dobivajo igle za injiciranje tako, da v Rogu naj to reši sodišče. Zaenkrat smo mi vse dobili in dokler sem jaz tu bomo posloval zakonito. Ne glede kaj si mislite ne. Kar se pa tiče Plečnikovega stadiona ne je pa zelo zanimiv ne. To je spet čista opozicijska populistična drža ne. Kar tulte, pa vpite ne, me nič ne moti. Takrat, ko je bil stadion predstavljen v mestni, v Kresiji kot ta najboljši natečaj, so ga vsi hvalili. Tudi Fondovci, kako je to super projekt. Mestna občina je bila lastnik samo zemljišča pred in tistih vrtičkov. Te vrtički so leta 2003 najemniki podpisal z mestno občino pogodbo o najemu, se pravi, da so priznali, da je to zemljišče last mestne občine po zemljiški knjigi, kar je, potem so pa kar naenkrat hotli postat lastniki. In največja težava, ki jo pa imate ne pa prenova tržnice, mi jo bomo speljali. Vi pač mate svoje mnenje, kar je. Mi je pa žal, da niste pogledal te Plečnikove projekte ne, ker je imel mestno hišo ne praktično do stolnice narejeno ne. Ne, niste, bi jo fajn pogledal in bi pol videl kako je ne. In, ko govorite o arheologiji ne, glede na vašo izobrazbo. A si vi res predstavljate, da mi tuki pristopamo z levo roko? Ta mestna tržnica je prevrtana arheološko, točno vemo kje se kaj nahaja, zato smo se tudi umaknil z garažno hišo, da ne posegamo v problem kosti, ki se tam nahajajo, če že govorimo o tem. In pri tem bomo na teh projektih ostali, je pa zelo žalostno ne, da vi ne veste to prednost. Vprašte ljudi kako tle živijo ne. Kje bi imel za parkirat? Turistifikacija ne, to je spet ena taka točka. Kolk pa mamo javnih sanitarij mi v centru mesta, ki je turistično obremenjeno. Javnih, brezplačnih sanitarij? Mestna občina plačuje 400.000 evrov za te sanitarije, za vzdrževanje in čiščenje. Kolk jih imamo? Ne veste ne. Sej, to je problem ne. Mamo jih pa premal po vašem ne, to vemo ne. Gospod Horvat Jože, izvolte.

**GOSPOD JOŽEF HORVAT**

Hvala lepa za besedo. Lepo vsi pozdravljeni. Mene pač neke stvari motijo, ki jih nisem zasledil v proračunu malo bolj podrobno in konkretno bom šel kar po točkah. Kako izterjati od pravnih in fizičnih oseb, ki uničujejo javno infrastrukturo, na primer pločnike, otoke, če želite to zelo dobro si lahko ogledate na Šlandrovi cesti. Jaz verjamem, da bi to moral sankcionirat redarstvo, policija, to se ne izvaja. Ampak stroški bodo pa ostali mestni občini. Sicer se bo zdej tam, se je že nekaj zgradilo ta izhodni del, vhodni še ne, ki zelo obremenjuje promet tam ampak želel bi, da se to nekdo odgovarja tudi finančno. Pohvalil bi okoljski sklad oziroma vrednost, ki je z letošnjih 800.000 v naslednjem letu naraste na 1 milijon in v letu 2021 na 1.200.000. Se mi zdi, da je to poteza v pravo smer. Ob tem bi povabu gospoda Ciglarja, da kdaj res pride na sejo odbora pa, da tam vpraša, pa tam stvari razčistmo. Moti me oziroma to, kar se je znižalo sredstev za javno mislim za snago, ker se zelo slabo vzdržujejo pločniki in me moti to zmanjšanje sredstev. Zaraščenost, zamašenost odtokov in posledično potem seveda zmanjšanje prometne varnosti, zmočenosti pešcev. Tukaj bi res apeliral, da se sredstva snagi povečajo. Da OGDP na to postavko gleda z eno posebno, zato, ker to je ogledalo mesta vseh turistov, vseh obiskovalcev, ki pridejo kako smo urejeni. Četrto – povečanje sredstev tako, kot je iz Levice rekla, sredstev za četrtne skupnosti. Verjamem, da nekatere četrtne skupnosti jim je to malo mar oziroma predsednikom bog pomagej, sam da mine. Ampak nekje pa znamo pa tut kej migat ne in bi si želeli veliko sredstev, da bi veliko stvari lahko uredili. Zakaj to in zato podpiram in predlagam, da se povečajo sredstva. Moti me, da se nikakor ne najdejo sredstva oziroma se ne morete dogovoriti z državo, z DRSI-jem, za križišče Topniške, Šmartinske in Vilharjeve, kjer imamo grozo od prometa. To so stvari, ki stojijo in se ne premaknejo. Verjamem, da je tista Situla tam, ne vem kako je sploh se dovolilo gradbeno dovoljenje, kjer bi lahko iz prehoda Njegoševe pa potem podhod rešil marsikatere stvari, pa se zavlačuje in tuki predlagam mestni občini oziroma županu, da se prioritetno stvari začnejo reševati. Zanima me kdaj bo predstavljen oziroma razgrnjen Občinski podrobni prostorski načrt za P+R Črnuče, ker si želimo stvari urejat, tudi lastniki zemljišč nas sprašujejo – dejte nam že končno povedat kako in kaj. Sedma točka – uveljavitev prednostnih cest v nekaterih naseljih, v tem primeru tudi Nadgorica, kjer na žalost je to tak šolski primer, kjer vse avtošole vozijo kandidate tja, da lahko padejo. Dobesedno. Ne boste verjel, koliko avtošol se vozi po tistem naselju, ker je tako zblojeno, da sam čakajo izpitna komisija, da grejo tja. To bi si želel, da se to uredi. Sistem prednostne ceste in potem ne, da vsakega vogala, ki kdo ven zavije vzame prednost in to je to. Pohvalno, bi še pohvalu s strani Oddelka za varstvo okolja. Za projekt skupnosti stanovalcev. To je za mogoče za gospoda Ciglarja, ker je prej spraševal. To so tiste stvari, ki jih sofinancira za določene projekte, ki jih obogatijo potem stanovalci za tako kot na Savskem naselju ali pa kjerkoli, da lahko uredijo svoje lokalno okolje pa participirajo skozi ta sklad. In še najbolj aktualno, to pa je pojav najemnih električnih skirojev, ki so zdej pa že kar mal problem. Priklenjenih na vsak drog javne razsvetljave. Ovirajo že promet počasi, so nevarni v tem primeru in bi pozval, da tudi inšpekcije si mal vzamejo časa pa grejo na teren pa to pogledajo. Hvala lepa.

**GOSPOD ZORAN JANKOVIĆ**

Sam nekaj odgovorov. Kako izterjati od unih, ki uničujejo javno dobro? Z našo inšpekcijo. Sam primer. Zdej prenavljajo Litijsko cesto, naredili smo dvignjen pločnik, dvignjeno kolesarsko stezo in še končal nismo vseh pločnikov, je že en začel brusit naklon pločnika, da lažje dostopi s svojim avtom na svoje dvorišče. Kazen je 1000 evrov za osebo, 4000 za podjetje in more popravit zdej celo to nazaj. Torej, niti končal nismo, nismo prevzel ne, že brusi ne, šel sam pa brusu ta pločnik. Tko, da inpšekcija. Odtoki bojo odmašeni, to delajo konstantno ne, je 1626 cest. Skiroji ne, problem je to, kar je že danes bila razprava, da so nekateri na teh kolesih kokr povzamemo prehitri po peš coni, to je problem, ker drugač po kolesarski se lahko vozijo. Šmartinski podhod absolutno prednostna, pri Orto baru, kolega Čerin na razgovoru z ministrico za infrastrukturo glede tega, upam, da bomo kej dorekli ne. In P+R Črnuče pričakujem, da bo v kratkem prišel ta OPPN, da se lahko naprej razvija, ne pa tak. Gospa Sojar.

**GOSPA MOJCA SOJAR**

Hvala lepa. Jaz bi pa najprej povedala, da prov pogrešam svetnico Ano Žličar, ki je pri vsakem Osnutku proračuna povedala, da bi si želela, da je drugač zapisan, ker se je težko prebijala skozi. Verjetno smo si vsi istega mnenja, da sta dva osnutka proračuna veliko branja, zato nismo vsi šli pogledat prav natančno čisto vseh postavk, nekaj smo si jih že, pa se je vsak potem osredotoču na tisto, kar ga je morda bolj zanimalo. Jaz bi najprej, da se ne bi ponavljala po svojih predhodnikih. Zanimivo, da se zmanjšujejo sredstva za investicije, to ste že vsi ugotavljali, ob tem pa se kar precej povečujejo prihodnje leto in čez dve leti sredstva, ki bodo dana v javne zavode. Take in drugačne. In, če je prej gospod Matić govoru o javnih zavodih v kulturi, tudi v javne zavode v kulturi občina Ljubljana zelo veliko daje sredstev zato, da ti javni zavodi lahko živijo. Kar bomo spet kot ima župan to za zelo dobro panogo in smo tut vsi ponosni na kulturo v Ljubljani ampak, jaz bi pričakovala, da bodo ta, ti javni zavodi tudi dvigovali sredstva lastne, lastna sredstva v proračun svoj, v velike zneske, ki jih imajo v proračunu ampak, če gremo malo pogledat po kakšnih po teh postavkah vidmo, da v večini javni zavodi na področju kulture z majhnimi koraki povečujejo svoja lastna sredstva razen kakšnih večjih zavodov, kot je Festival Ljubljana, kot so Muzeje in galerije Ljubljana, pa še kdo, kjer se pa lastna sredstva kar precej zmanjšujejo. To pomeni kultura ja samo se morajo tudi te deležniki v kulturi trudit za to kulturo. Potem na postavki obnova spomenikov sta recimo izpostavljena dva, ki se meni zdita iz precej dobrega materiala pa piše, da jih bo treba obnavljat, to je spomenik Kidriču, spomenik na Trgu revolucije bi do prosila, če lahko dobim razlago, kaj je treba ta dva spomenika obnovit? Če pogledamo recimo malo sem pogledala na šport, ker sem najbolj iskala Atletski center Šiška. Ga ni v ne proračunu za prihodnje leto, ne za 2021. Al pa jaz nisem našla. In me to čudi zakaj, kaj se je ustavilo pri Atletskem centru Šiška, ker mislim, da ga Ljubljana potrebuje. Sem pa notri našla znesek recimo, če ga pogledamo 350.000 evrov za obratovanje Športnega centra Stožice. In gospod Matić vi, ki ste reku samo 10.000 za odkup umetniških del, 10.000 je recimo predvidenih za odvetniške storitve športnega centra Stožice. Če mal tko bi rekl za hec primerjamo. Potem, vidla pa sem, da se povečujejo sredstva za panožne športe, kar je pohvalno, ker ti panožni športi se mi zdi, da so kakšna leta kar malo zanemarjeni v Ljubljani oziroma niso zanemarjeni ampak bi si želela, da je tukaj vseeno mal več sredstev. Potem čiščenje kanalov. Zdej govorim se mi zdi, da je na jugozahodnem delu Ljubljane kar malo zastalo, zadeve glede vodotokov oziroma odkupa zemljišč za protipoplavno varnost in tudi občani nam razlagajo, da na Barju druge občine veliko lepše čistijo te kanale, ki so med parcelami in ob cesti, kot pa jih čisti Mestna občina Ljubljana.

**GOSPOD ZORAN JANKOVIĆ**

Čisti jih država no, da razčistmo.

**GOSPA MOJCA SOJAR**

Kako?

**GOSPOD ZORAN JANKOVIĆ**

Kanale čisti država no, da boste spet šli nekaj, kar je.

**GOSPA MOJCA SOJAR**

Dobro, dobro. V redu, smo že razčistil. Pri kakšnih postavkah sem se pa spraševala ali pripravljavci proračuna vse preberejo. Namreč tolk postavk se v prihodnjem in v letu 2021 ponavlja s popolnoma istim besedilom, s popolnoma istimi zneski in to je recimo ena cvetka za konec, ko smo prej tut razpravljavci pred mano so govoril o osnovnih šolah. Osnovna šola Vrhovci, za katero vemo, da ima že zdej prostorsko stisko in bo imela verjetno še večjo ob dveh grad, ob dveh gradnjah na Brdu, v tej osnovni šoli zatrjujejo, da bodo v prihodnjem septembru, to se pravi prihodnjega leta dograjene 4 nove učilnice, da bo pouk lahko bolj nemoteno tekel, ker so že zdej vse usposobili, kar se je dalo v učilnice. V letu 2020 in 2021 najdemo v proračunu popolnoma enako besedilo z istim zneskom – pridobitev novih učil oziroma izdelava projektne dokumentacije 100.000 evrov. Pri tem, da bo prihodnje leto dokončano vse. 2021 je pa še kar to notr. Tko, mam občutek, da so kakšne stvari tko sem šla jih mal gledat mal copy-paste ja, tko kot je reku moj sosed. Hvala lepa.

**GOSPOD ZORAN JANKOVIĆ**

Gospa Vrečko, replika.

**GOSPA DR. ASTA VREČKO**

Kar se tiče kulture mislim, da je v proračunu se jaz strinjam, da so pravilno sredstva razporejena, ker pač treba se je zavedati, da kultura je eden izmed tistih sredst, sektorjev, kjer ima najvišji multuplikator, torej se vsaj evro, ki je vložen v kulturo večkrat obrne in to ni nujno neposredno. V Ljubljani imamo na kulturnem področju v večini zavodov zelo nizke vstopnine ali pa brezplačne in jaz upam, da mi kot mestni svetniki ne bi želel tega spreminjat ampak v bistvu spodbujat še več tovrstnih stvari. Prav tako mislim, da je potrebno, da skrbi mesto za obnovitev spomenikov in kulturne dediščine. Omenjena spomenika sta spomenika dveh enih najpomembnejših slovenskih kiparjev. Gre za kiparja Zdenka Kalina in Draga Tršarja, ki sta je imel tudi lansko leto veliko retrospektivo tako, da bi lahko tudi videli zakaj je pomembno--

-------------------------------------------------------------------KONEC POSNETKA ŠT. 20191021\_163614

**GOSPA DR. ASTA VREČKO**

--da se kulturna dediščina ohranja kot je. Hvala lepa.

**GOSPOD ZORAN JANKOVIĆ**

Hvala lepa. Ugotavljam navzočnost. Komu? Ja, pišuka, vsaj roko bi dal prej. Sam ugotovim navzočnost, pa repliko še dam ne tko, da je v redu ne. Rezultat navzočnosti: 30 po obeh točkah. Še replika gospod Matić. Mimogrede, atletski stadion je not, da ne bom razlagu je not. Tko, da ga mate ne. Vrhovci grejo v prenovo cela šola. V bistvu stoji tam, ker so povedal kaj želijo, zdej je pač v pridobivanju gradbeno dovoljenje. Ampak še

**GOSPA MOJCA SOJAR**

Kje, kje? Nisem najdla.

**GOSPOD ZORAN JANKOVIĆ**

Sej je v redu ne, ste pa našla Stožice ne. Pač, našla ste tist kar vas zanima ne ampak nič hudga. Tko, da gospod Matić, replika.

**GOSPOD DR. DRAGAN MATIĆ**

V moji razpravi sem želel ravno to opozort ne, da se bo očitno uresničila vaša želja, da bi moral javni zavodi s področja kulture sami začet prispevat iz svojih lastnih sredstev v smeri investicijskega vzdrževanja, če bodo se ohranile te številke kokr so napovedane za leto 2020, 2021. In potem bomo mel praktično čez čas podobno situacijo, kot jo ima država z Dramo oziroma s Cankarjevim domom, ker se leta in leta ni zagotavljalo investicijskega vzdrževanja in na koncu vsi vemo, da pride čez določeno število let namesto investicijskega vzdrževanja bistveno večja investicija in ravno v tem smislu sem jaz razpravljal. Torej, upam, da se vaša želja po tem, da bi javni zavodi s področja kulture svojo to, sredstva, ki jih dobijo z lastno dejavnostjo ne bodo namenjal investicijsko vzdrževanje oziroma v te namene ampak, da bojo za to uporabili kakšne druge.

**Glasovanje poteka O PREDLOGU SKLEPA A): Mestni svet Mestne občine Ljubljana sprejme Osnutek Odloka o proračunu Mestne občine Ljubljana za leto 2020 skupaj s pripombami.**

**Prosim za vaš glas.**

**25 ZA**

**8 PROTI.**

**GOSPOD ZORAN JANKOVIĆ**

Obrazložitev glasu, lahko. Noben problem. Izvolte gospa Škrinjar.

**GOSPOD DR. ANŽE LOGAR**

Ponovitev glasovanja.

**GOSPA MOJCA ŠKRINJAR**

Ja, prosim za ponovitev glasovanja. Povedala bom zakaj bom proti temu proračunu torej osnutku.

**GOSPOD ZORAN JANKOVIĆ**

Sam lepo prosim v mikrofon naglas, da se vas.

**GOSPA MOJCA ŠKRINJAR**

Ja, ja, mal sem hripava danes, se opravičujem. Proti bom zaradi garažne hiše pod tržnico, ker se ne strinjam s tem, ker ni potrebna in tukaj v celoti podpiram kolegico, ki je povedala zelo jasne argumente. Hvala.

**GOSPOD ZORAN JANKOVIĆ**

Hvala lepa. In glasujemo še.

**GOSPOD DR. ANŽE LOGAR**

Ne, ponovitev glasovanja.

**GOSPOD ZORAN JANKOVIĆ**

Aja, ponovitev glasovanja ne, se opravičujem. Izvolte ne. Glasujemo še enkrat.

**Glasovanje poteka O PREDLOGU SKLEPA A): Mestni svet Mestne občine Ljubljana sprejme Osnutek Odloka o proračunu Mestne občine Ljubljana za leto 2020 skupaj s pripombami.**

**Prosim za vaš glas.**

**25 ZA**

**10 PROTI.**

Sprejeto.

**Glasovanje poteka O PREDLOGU SKLEPA B): Mestni svet Mestne občine Ljubljana sprejme Osnutek Odloka o proračunu Mestne občine Ljubljana za leto 2021 skupaj s pripombami.**

**Prosim za vaš glas.**

**25 ZA**

**10 PROTI.**

Sprejeto.

Prehajamo. Saša, hvala lepa. Prehajamo na točko 7. dnevnega reda.

**AD 7. PREDLOG DRUGEGA REBALANSA FINANČNEGA NAČRTA JAVNEGA STANOVANJSKEGA SKLADA MESTNE OBČINE LJUBLJANA ZA LETO 2019**

Gradivo ste prejeli. Prejeli ste poročilo pristojnega odbora. Prosim gospoda Rinka, da poda uvodno obrazložitev.

**GOSPOD SAŠO RINK**

Hvala lepa gospod župan. Spoštovani svetniki, svetnice, župan, podžupanja in podžupani, vsi ostali. Rebalans finančnega načrta Javnega stanovanjskega sklada je usklajen z rebalansom proračuna Mestne občine Ljubljana za leto 2019 in gre predvsem za prilagoditve na investicijskem delu poslovanja sklada. Tako se odhodki iz 25,8 milijona zmanjšujejo na 24.881.000 evrov, na drugi strani pa se tudi na prihodkovni strani zmanjšuje zadolževanje iz 3,9 milijona evrov na 3,02 milijona evrov. Pod črto pa povečanje sredstev oziroma zmanjšanje sredstev na računih se ne spreminja. Kar se tiče transfernih prihodkov, ki jih Javni stanovanjski sklad prejema iz strani MOL se ti praktično ne spreminjajo, kot je bilo tudi razvidno iz rebalansa občinskega proračuna. Prejemki iz lastnih sredstev se nekoliko znižujejo iz 10 milijonov na 9,8 milijonov. Kar se tiče pa odhodkovne strani se v delu investicij postavke spreminjajo predvsem na kontu investicijskega vzdrževanja iz 800.000 na 1.190.000 predvsem na račun večjih prenov stanovanjskih enot, ki so se izpraznile po otvoritvi soseske Polje IV, v kateri je bilo realizirano kar nekaj zamenjav stanovanjskih enot in na kontu Nakupi zemljišč iz 1,6 na 3,3 milijona evrov, pri čemer pa že zdaj opozarjam, da te izdatki ne bodo realizirani v tej meri, ker nakupi na področju Bizovika, ki so bili predvideni od Ministrstva za obrambo ne bodo realizirani iz razloga, ker so bili, ker je bilo 20.000 m2 zemljišč že v preteklosti preneseno na Stanovanjski sklad RS, vendar zemljiško knjižno zadeva ni bila urejena. Na kontu 402 Izdatki za blago in storitve predvsem za tekoče vzdrževanje se iz 4,7 milijona evrov zmanjšuje na 3,2 milijona evrov, kar potem pod črto rezultira v ustreznem zmanjšanju odlivov s strani sklada. To je na kratko vse, če so pa kakršnakoli vprašanja bom pa pojasnu. Hvala.

**GOSPOD ZORAN JANKOVIĆ**

Gospa Lozej, stališče odbora.

**GOSPA MAG. MOJCA LOZEJ**

Odbor za finance soglasno podpira sprejem Predloga Drugega rebalansa finančnega načrta Javnega stanovanjskega sklada Mestne občine Ljubljana za leto 2019. Hvala.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Statutarno pravna komisija soglasno ni imela pripomb statutarno pravnega značaja.

**GOSPOD ZORAN JANKOVIĆ**

Hvala lepa. Razprava. Ni razprave. Ugotavljam navzočnost po točki. Rezultat navzočnosti: 40.

**Glasovanje poteka O PREDLOGU SKLEPA: Mestni svet Mestne občine Ljubljana sprejme Predlog Drugega rebalansa finančnega načrta Javnega stanovanjskega sklada Mestne občine Ljubljana za leto 2019.**

**Prosim za vaš glas.**

**39 ZA**

**0 PROTI.**

Sašo, čestitam. Pejt gradit naprej. Jutr se vidmo ob devetih.

Gremo na zadnjo točko, preden gremo na izredno sejo.

**AD 8. PREDLOG SKLEPA O ODVZEMU STATUSA GRAJENEGA JAVNEGA DOBRA – NA NEPREMIČNINAH ID ZNAK: PARCELA 1722 428/57, PARCELA 1722 477/1511, PARCELA 1722 705/87, PARCELA 1723 1870/37, PARCELA 1723 1916/5, PARCELA 1723 1944/13, PARCELA 1723 1945/5, PARCELA 1723 2004/55, PARCELA 1723 2004/57, PARCELA 1723 2004/58, PARCELA 1723 2166/32, PARCELA 1723 2420/18.**

Gradivo ste prejeli po sklicu seje s Predlogom za razširitev dnevnega reda. Po sklicu seje ste prejeli še poročilo pristojnega Odbora za urejanje prostora. Prosim kolegico Tušar, da poda uvodno obrazložitev.

**GOSPA MAG. JASNA TUŠAR**

Hvala za besedo, lepo pozdravljeni. Predlog Sklepa o odvzemu statusa grajenega javnega dobra ima pravno podlago v 247. členu Zakona o urejanju prostora, ki določa, da se grajenemu javnemu dobru lahko status odvzame z ugotovitveno odločbo, ki jo na podlagi sklepa pristojnega občinskega organa po uradni dolžnosti izda Mestna uprava in v 27. členu Statuta MOL, ki določa, da Mestni svet sprejema akte MOL. Gre za odvzem statusa grajenega javnega dobra na 12 nepremičninah. In sicer v treh nepremičninah v katastrski občini Trnovsko predmetje predmestje in 9 v katastrski občini Vič. Nobeno od teh zemljišč ni predvideno kot javno dobro, namreč pot je urejena na drugih nepremičninah. S sprejemom tega sklepa bodo nastali pogoji za razpolaganje. Namreč navedene nepremičnine bodo predmet menjalne pogodbe z Republiko Slovenijo in sicer bodo prešle v last Republike Slovenije, MOL pa bo od Republike Slovenije dobila nepremičnine, ki jih potrebuje za ureditev Poti ob Savi. Predlagamo, da sprejmete predlog sklepa.

**GOSPOD ZORAN JANKOVIĆ**

Jasna, hvala lepa. Gospod Koželj, stališče odbora.

**GOSPOD PROF. JANEZ KOŽELJ**

Spoštovani župan, kolegice in kolegi, svetnice in svetniki. Odbor je na korespondenčni seji s soglasjem članic in članic odbora sprejel sklep, da podpira spremembo statusa na omenjenih dvanajstih nepremičninah, ki bodo omogočile izvedbo protipoplavnih ukrepov na jugozahodnem delu Ljubljane.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Hvala, nobenih pripomb pravnega značaja.

**GOSPOD ZORAN JANKOVIĆ**

Razprava. Ni razprave. Ugotavljam navzočnost. Rezultat navzočnosti: 35.

**Glasovanje poteka O PREDLOGU SKLEPA: Mestni svet Mestne občine Ljubljana sprejme Predlog Sklepa o odvzemu statusa grajenega javnega dobra – na nepremičninah ID znak: parcela 1722 428/57, parcela 1722 477/1511, parcela 1722 705/87, parcela 1723 1870/37, parcela 1723 1916/5, parcela 1723 1944/13, parcela 1723 1945/5, parcela 1723 2004/55, parcela 1723 2004/57, parcela 1723 2004/58, parcela 1723 2166/32, parcela 1723 2420/18.**

**Prosim za vaš glas.**

**33 ZA**

**0 PROTI.**

Hvala lepa, sprejeto.

S tem smo 8. sejo zaključili. Prehajamo na 3. izredno sejo Mestnega sveta Mestne občine Ljubljana.